open-index/open-wikipedia-markdown huggingface dataset:
ରିତ୍ତିକା ସେନ

**ରିତ୍ତିକା ସେନ** ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳା ଓ ତାମିଲ କଥାଚିତ୍ର ଜଗତରେ କାମ କରନ୍ତି । ସେ କଲିକତା ଟାଇମ୍ସ ଲିଷ୍ଟ ଅଫ୍ *ମୋଷ୍ଟ ଡିଜାୟରେବଲ୍ ଓମେନ୍ ୨୦୧୫*ରେ ସ୍ଥାନ ପାଇଥିଲେ ।

## ଅଭିନୟ ଜୀବନ 
ରିତିକା ସେନ ୨୦୧୨ ମସିହାରେ *୧୦୦% ଲଭ୍* କଥାଚିତ୍ର ଜରିଆରେ ଶୋୱବିଜ୍ ଇଣ୍ଡଷ୍ଟ୍ରିରେ ଅଭିନୟ ଯାତ୍ରା ଆରମ୍ଭ କରିଥିଲେ । ଏହି ସିନେମାରେ ସେ ଜିତ୍ ଓ କୋଏଲ ମଲ୍ଲିକଙ୍କ ସହ ଶିଶୁ ଅଭିନେତ୍ରୀ ଭାବରେ ନଜର ଆସିଥିଲେ । ସେହି ବର୍ଷ ରିତିକା ଦେବ ଓ ପୂଜା ବୋଷଙ୍କ ସହ ଫିଲ୍ମ *ଚ୍ୟାଲେଞ୍ଜ ୨*ରେ ନଜର ଆସିଥିଲେ । ସେ ୨୦୧୪ ମସିହାରେ ରାଜ ଚକ୍ରବର୍ତ୍ତୀଙ୍କ ନିର୍ଦ୍ଦେଶିତ କଥାଚିତ୍ର *ବରବାଦ*ରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ସେହି ବର୍ଷ ରିତିକା *ମାସୁମ* କଥାଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
*

## ଆଧାର 
## ବାହାର ଲିଙ୍କ୍  
*

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:କଲିକତାର ଅଭିନେତ୍ରୀ
ଶ୍ରେଣୀ:କଲିକତାର ମଡେଲ୍
ସତ୍ୟବତୀ ଦେବୀ

**ସତ୍ୟବତୀ ଦେବୀ** (୨୬ ଜାନୁଆରୀ ୧୯୦୬ — ୨୧ ଅକ୍ଟୋବର ୧୯୪୫) ଭାରତର ସ୍ୱାଧୀନତା ଆନ୍ଦୋଳନରେ ଏକ ସକ୍ରିୟ କର୍ମୀ ଥିଲେ। ସେ "ଭାରତର ଜୋଆନ ଅଫ ଆର୍କ" ନାମରେ ମଧ୍ୟ ପରିଚିତା ।

## ପରିବାର 
ସେ ସ୍ୱାମୀ ଶ୍ରଦ୍ଧାନନ୍ଦଙ୍କର ନାତୁଣୀ ଏବଂ ଅଧିବକ୍ତା ଧନୀ ରାମ ଓ ବେଦ କୁମାରୀଙ୍କର କନ୍ୟା । ଦିଲ୍ଲୀ କ୍ଲଥ ମିଲ୍ସର ଏକ ଅଧିକାରୀଙ୍କ ସହ ତାଙ୍କରି ବିବାହ ହୋଇଥିଲା ।

## ସ୍ଵାଧୀନତା ଆନ୍ଦୋଳନରେ ଭୂମିକା 
ଦିଲ୍ଲୀର ଜାତୀୟତାବାଦୀ ନାରୀମାନଙ୍କ ମଧ୍ୟରେ ସତ୍ୟବତୀ ଏକ ନେତୃତ୍ୱମୂଳକ ଭୂମିକା ନେଇଥିଲେ । ଅରୁଣା ଆସଫ ଅଲ୍ଲୀ କହିଥିଲେ ଯେ ସତ୍ୟବତୀ ତାଙ୍କୁ ଜାତୀୟତାବାଦୀ ଆନ୍ଦୋଳନରେ ଯୋଗଦେବାକୁ ପ୍ରେରିତ କରିଥିଲେ । ସତ୍ୟବତୀ ଗ୍ୱାଳିଅର ଓ ଦିଲ୍ଲୀର କପଡ଼ା କାରଖାନାର କର୍ମଚାରୀମାନଙ୍କ ମଧ୍ୟରେ ସାମାଜିକ ସେବା କାମ କରିଥିଲେ । ସେ *କଂଗ୍ରେସ ମହିଳା ସମାଜ* ଓ *କଂଗ୍ରେସ ଦେଶ ସେବିକା ଦଳ* ପ୍ରତିଷ୍ଠା କରିଥିଲେ ଏବଂ ସେ *କଂଗ୍ରେସ ସୋସିଆଲିଷ୍ଟ ପାର୍ଟି* ର ସହସ୍ଥାପିକା ଥିଲେ। ସେ ସ୍ୱାଧୀନତାର ଆଇନ ଅମାନ୍ୟ ଆନ୍ଦୋଳନ ସମୟରେ ଦିଲ୍ଲୀରେ କଂଗ୍ରେସର ନାରୀ ଶାଖାର ନେତୃତ୍ୱ ନେଇଥିଲେ । ସେ ଦିଲ୍ଲୀରେ ଲବଣ ଆଇନ ଭଙ୍ଗ କାର୍ଯ୍ୟକ୍ରମ ଏବଂ ଅବୈଧ ଲୁଣ ତିଆରି ଓ ବଣ୍ଟନ କାର୍ଯ୍ୟକ୍ରମର ଆୟୋଜନ କରିଥିଲେ । ସେ ପୋଲିସ ଦ୍ୱାରା ଗିରଫ ହୋଇଥିଲେ ଏବଂ ୧୯୩୨ ମସିହାରେ ଦୁଇ ବର୍ଷ ଜେଲ ଦଣ୍ଡ ଭଗ କରିଥିଲେ। ଜେଲରେ ଥିବାବେଳେ ସେ ପ୍ଲୁରେସି ଏବଂ ଟ୍ୟୁବରକୁଲୋସିସ ରୋଗରେ ଆକ୍ରାନ୍ତ ହୋଇଥିଲେ । ଏତେ ଗୁରୁତର ଅସୁସ୍ଥ ଥିଲେ ମଧ୍ୟ, ସେ ଜେଲରୁ ଛାଡ଼ପାଇଁ ଉତ୍ତମ ଆଚରଣ ଓ ରାଜନୈତିକ କାର୍ଯ୍ୟରୁ ବିରତ ରହିବା ଭଳି ସର୍ତ୍ତକୁ ଅସ୍ୱୀକାର କରିଥିଲେ । ଏହି ଅସୁସ୍ଥତା ଯୋଗୁଁ ୧୯୪୫ ମସିହାରେ ୩୯ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା।

## ରଚନାବଳୀ 
ଜେଲରେ ଥିବା ସ୍ୱାଧୀନତା ସଂଗ୍ରାମର ନାରୀ ଯୋଦ୍ଧାମାନେ କବିତା ଓ ଜାତୀୟତାବାଦୀ ପ୍ରଚାରପତ୍ର ରଚନା କରୁଥିଲେ, ଯାହା ଅତ୍ୟନ୍ତ ଗୋପନୀୟ ଭାବେ ବାହାରକୁ ପଠାଯାଉଥିଲା । ସତ୍ୟବତୀ ଦେବୀଙ୍କ ଲେଖା 'Bahin Satyavati Ka Jail Sandesh’ **‘ଭଉଣୀ ସତ୍ୟବତୀର ଜେଲ ସନ୍ଦେଶ’** ନାମକ ରଚନାର ଅଂଶ ଏପରି:

This is a message from your jailed sister
Sister Satyavati appeals to you
Do not slacken from your work
Jump, if required, into the burning flames
The sacred battle should be full of strength
Once you have stepped forward, never retreat
Die before the men in the battlefield
Do not fear bullets or sticks
Put your head forward before the men
Once lit, the fire should never go out
I have full faith now
Because the women have prepared themselves  

## ସମ୍ମାନ 
ଯଦିଓ ସେ ଭାରତର ସ୍ୱାଧୀନତା ସଂଗ୍ରାମର ଏକ ଅପରିଚିତ ନାୟିକା ବୋଲି ମନେକରାଯାଏ, ୧୯୭୨ ମସିହାରେ ଦିଲ୍ଲୀ ସରକାର ଦ୍ୱାରା ତାଙ୍କ ସମ୍ମାନରେ **ସତ୍ୟବତୀ କଲେଜ (ଦିଲ୍ଲୀ ବିଶ୍ୱବିଦ୍ୟାଳୟ)** ପ୍ରତିଷ୍ଠା କରାଯାଇଛି ।

## ଆଧାର 
ଶ୍ରେଣୀ:୧୯୦୬ ଜନ୍ମ
ମୃଣାଳିନୀ ଶର୍ମା

**ମୃଣାଳିନୀ ଶର୍ମା** (ଜନ୍ମ: ୨୭ ସେପ୍ଟେମ୍ବର) ଜଣେ ଭାରତୀୟ ମଡେଲ୍ ଓ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାମ କରନ୍ତି ।

## ପ୍ରାରମ୍ଭିକ ଜୀବନ ଓ ଶିକ୍ଷା
ଶର୍ମା ୧୯୭୭ ମସିହାର ସେପ୍ଟେମ୍ବର୨୭ ତାରିଖରେ, ଦିଲ୍ଲୀରେ ଜନ୍ମଗ୍ରହଣ କରିଥିଲେ । ସେ ନୂଆ ଦିଲ୍ଲୀ ସ୍ଥିତ ଚାଣକ୍ୟପୁରୀରେ ଥିବା କାର୍ମେଲ୍ କନ୍‌ଭେଣ୍ଟ ସ୍କୁଲରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ । ଏହାପରେ, ସେ ଦିଲ୍ଲୀ ବିଶ୍ୱବିଦ୍ୟାଳୟ ଅଧିନରେ ଥିବା ଯୀଶସ୍ ଆଣ୍ଡ୍ ମେରି କଲେଜରୁ ସ୍ନାତକ କରିଥିଲେ ।

## ଅଭିନୟ ଜୀବନ
ଶର୍ମା ଦିଲ୍ଲୀରେ ଜଣେ ମଡେଲ୍ ଭାବରେ କାମ କରିବା ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ମୁମ୍ବାଇ ଯାଇଥିଲେ । ସେ ବିଭିନ୍ନ ବାଣିଜ୍ୟିକ ବିଜ୍ଞାପନରେ କାମ କରିବା ସହିତ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୦୫ ମସିହାରେ, ନିର୍ଦ୍ଦେଶକ ପ୍ରକାଶ ଝାଙ୍କ ନିର୍ଦ୍ଦେଶନା ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର *ଅପହରଣ*ରେ ସେ ଏକ ଆଇଟମ୍ ନମ୍ବର କରିଥିଲେ ।

ସେ ମହେଶ ଭଟ୍ଟଙ୍କର ତିନୋଟି କଥାଚିତ୍ରରେ କାମ କରିଥିଲେ । *ଆୱାରାପନ୍* କଥାଚିତ୍ରରେ, ସେ ଇମ୍ରାନ ହାସମୀଙ୍କ ସହିତ କାମ କରିଥିଲେ, ଯେଉଁଥିରେ ଶ୍ରୀୟା ଶରଣ ମଧ୍ୟ ଅଭିନୟ କରିଥିଲେ । ରାଜୁ ଖାନ୍‌ଙ୍କ ନିର୍ଦ୍ଦେଶନା ନିର୍ମିତ କଥାଚିତ୍ର *ଶୋୱବିଜ୍‌*ରେ ସେ କାମ କରିଥିଲେ ।

## ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 
* 
* 
* 

ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୭୭ ଜନ୍ମ
ୟୁକ୍ରେନୀୟ (ୟୁକ୍ରେନିଆନ୍) ଭାଷା

**ୟୁକ୍ରେନୀୟ ଭାଷା** ( , ୟୁକ୍ରେଇନ୍-ସ୍କା ମୋଵା, [https://en.m.wikipedia.org/wiki/Help:IPA/Ukrainian ]) ଏକ ପୂର୍ବ ସ୍ଲାଭିକ୍ ଭାଷା, ଯାହା ମୁଖ୍ୟତଃ ୟୁକ୍ରେନରେ କୁହାଯାଏ। ଏହା ଅଧିକାଂଶ ୟୁକ୍ରେନୀୟ ଲୋକଙ୍କର ପ୍ରଥମ (ସ୍ଥାନୀୟ) ଭାଷା।

ଲିଖିତ ୟୁକ୍ରେନୀୟ ଭାଷାରେ ୟୁକ୍ରେନୀୟ ବର୍ଣ୍ଣମାଳା ବ୍ୟବହାର କରାଯାଇଥାଏ, ଯାହାକି ସିରିଲିକ୍ ଲିପିର ଏକ ପ୍ରକାର। ୟୁକ୍ରେନର ନ୍ୟାସନାଲ୍ ଏକାଡେମୀ ଅଫ୍ ସାଇନ୍ସ ଏବଂ ପୋଟେବନିଆ ଇନଷ୍ଟିଚ୍ୟୁଟ୍ ଅଫ୍ ଲିଙ୍ଗୁଇଷ୍ଟିକ୍ସ ଦ୍ୱାରା ଭାଷାର ମାନଙ୍କ ଅଧ୍ୟୟନ କରାଯାଏ। ୟୁକ୍ରେନୀୟ ଏବଂ ରୁଷୀୟ ଭାଷା (ଅନ୍ୟ ଏକ ପୂର୍ବ ସ୍ଲାଭିକ୍ ଭାଷା) ମଧ୍ୟରେ ତୁଳନା ପ୍ରାୟତଃ କରାଯାଏ, ତଥାପି ବେଲାରୁଷୀୟ ଭାଷା ସହିତ ଅଧିକ ପାରସ୍ପରିକ ବୋଧଗମ୍ୟତା ରହିଛି, ଏବଂ ପଶ୍ଚିମ ସ୍ଲାଭିକ୍ ପୋଲିଶ୍ ଏବଂ ଦକ୍ଷିଣ ସ୍ଲାଭିକ୍ ବୁଲଗେରିଆ ଭାଷା ସହିତ ଏକ ନିକଟବର୍ତ୍ତୀ ଆଭିଧାନିକ ଦୂରତା ରହିଛି।

ୟୁକ୍ରେନୀୟ (ୟୁକ୍ରେନିଆନ୍) ଭାଷା ହେଉଛି ଏକ ପୁରୁଣା ପୂର୍ବ ସ୍ଲାଭିକ୍ ଭାଷାର ବଂଶଧର, ଯାହାକି ମଧ୍ୟଯୁଗୀୟ କିଭିୟାନ୍ ରୁଷ୍ ରାଜ୍ୟରେ କଥିତ ଏକ ଭାଷା। ଲିଥୁଆନିଆର ଗ୍ରାଣ୍ଡ ଡଚୀରେ, ଭାଷା ବିକଶିତ ହୋଇଥିଲା ରୁଥେନିଆରେ, ଯେଉଁଠାରେ ଏହା ଏକ ସରକାରୀ ଭାଷା ହୋଇଗଲା, ପୋଲୀୟ-ଲିଥୁଆନିଆ ରାଜ୍ୟଗୋଷ୍ଠୀରେ ପୋଲୋନାଇଜେସନ୍ ପ୍ରକ୍ରିୟା ଆରମ୍ଭ ହେବା ପୂର୍ବରୁ। ୧୮ଶ ଶତାବ୍ଦୀ ବେଳକୁ ରୁଥେନୀୟ ଭାଷା ଆଞ୍ଚଳିକ ଭାଷାରେ ପରିବର୍ତ୍ତିତ ହୋଇଥିଲା ଏବଂ ବର୍ତ୍ତମାନର ୟୁକ୍ରେନ୍ ଅଞ୍ଚଳରେ ଆଧୁନିକ ୟୁକ୍ରେନୀୟ ଭାଷାର ବିକାଶ ହୋଇଥିଲା। ରୁଷିକରଣ ଯୋଗୁଁ ୟୁକ୍ରେନୀୟ ଭାଷାକୁ ସ୍କୁଲରୁ ଏକ ବିଷୟ ଏବଂ ରୁଷ ସାମ୍ରାଜ୍ୟରେ ଶିକ୍ଷାର ଭାଷା ଭାବରେ ନିଷିଦ୍ଧ କରାଯାଇଥିଲା ଏବଂ ବିଭିନ୍ନ ଉପାୟରେ ସୋଭିଏତ୍ ୟୁନିଅନରେ ଜାରି ରହିଥିଲା।  ତଥାପି, ଏହି ଭାଷାଟି ସାରା ଦେଶରେ ଉପଯୋଗ କରାଯାଉଥିଲା ଏବଂ ପ୍ରାୟ ତହ ପଶ୍ଚିମ ୟୁକ୍ରେନ୍ ରେ କୁହାଯାଉଥିଲା।
ଶ୍ରୀରଞ୍ଜନୀ

**ଶ୍ରୀରଞ୍ଜନୀ** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ତାମିଲ କଥାଚିତ୍ର ଜଗତରେ କାମ କରନ୍ତି । ସେ ବିଭିନ୍ନ ତାମିଲ କଥାଚିତ୍ରରେ ମୁଖ୍ୟତଃ ସହାୟକ ଭୂମିକାରେ ଅଭିନୟ କରିଛନ୍ତି । ତାଙ୍କ ଉଲ୍ଲେଖନୀୟ କାର୍ଯ୍ୟ ଗୁଡ଼ିକ ହେଲା *ଅଲାଇପାୟୁଥେ* (୨୦୦୦), *ଆନିଆନ୍* (୨୦୦୫) ଓ *ମୋଜି* (୨୦୦୭) ।

## ଅଭିନୟ ଜୀବନ
୧୯୭୧ ମସିହାରେ, ସେ ମହାରାଷ୍ଟ୍ରର ବମ୍ବେଠାରେ ଏକ ମରାଠୀ ଆଂଗ୍ଲୋ-ଭାରତୀୟ ପରିବାରରେ ଜନ୍ମଗ୍ରହଣ କରିଥିଲେ । କେ ବାଲଚନ୍ଦ୍ରଙ୍କ ନିର୍ଦ୍ଦେଶିତ ଟେଲିଭିଜନ ଧାରାବାହିକ *କସଲବୁ ନେସମ* ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ମଣିରତ୍ନମଙ୍କ *ଅଲାଇପାୟୁଥେ*ରେ (୨୦୦୦) ମାଧବନଙ୍କ ଭାଉଜ ଭୂମିକାରେ ଅଭିନୟ ପାଇଁ ଅଫର ମିଳିବା ପରେ ସେ ଫିଲ୍ମରେ କାମ କରିବା ଆରମ୍ଭ କରିଥିଲେ ।  ତାଙ୍କ ପରବର୍ତ୍ତୀ ଭୂମିକା ଯାହା ପ୍ରଶଂସା ପାଇଥିଲା ତାହା ଥିଲା ଶଙ୍କରଙ୍କର ଦ୍ୱାରା ନିର୍ମିତ କଥାଚିତ୍ର *ଆନିଆଁ* (୨୦୦୫), ଯେଉଁଥିରେ ସେ ଜଣେ ଆୟଙ୍ଗର ପତ୍ନୀଙ୍କ ଚରିତ୍ରରେ ଅଭିନୟ କରିଥିଲେ । ୨୦୧୩ ସେପ୍ଟେମ୍ବର ସୁଦ୍ଧା, ସେ ୫୪ରୁ ଅଧିକ କଥାଚିତ୍ରରେ କାମ କରିଥିଲେ ।

## ବ୍ୟକ୍ତିଗତ ଜୀବନ 
ତାଙ୍କ ପୁଅ ମୈଥ୍ରେୟା ରାଜଶେଖର ମଧ୍ୟ ଜଣେ ଅଭିନେତା, ଯିଏକି *ଥିରୁମନମ୍* (୨୦୧୮-୨୦) ଓ *ଅନ୍‌ବୁଲ୍ଲା ଘିଲ୍ଲି* (୨୦୨୨)ରେ ଅଭିନୟ କରିଛନ୍ତି ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ମୁମ୍ବାଇର ଅଭିନେତ୍ରୀ
କୌସର ପାଦାମସି

**କୌସର ଠାକୋରେ ପାଦାମସି** (ଜନ୍ମ: ୨୦ ଅଗଷ୍ଟ ୧୯୭୮) ଜଣେ ଭାରତୀୟ ଅଭିନେତା ତଥା ନିର୍ଦ୍ଦେଶକ । ସେ ମୁଖ୍ୟତଃ ମଞ୍ଚରେ ଅଭିନୟ କରନ୍ତି ଏବଂ କେତେକ ମଞ୍ଚ ନାଟକର ନିର୍ଦ୍ଦେଶନା ଦେଇଛନ୍ତି । 

## ଜୀବନୀ 
ତାଙ୍କର ପିତାମାଆ ଅଲୀକ୍ ପାଦାମସି ଓ ଡଲି ଠାକୁର ଜଣାଶୁଣା ଥିଏଟର ଅଭିନେତା । ସେ ମୁମ୍ବଇର ସେଣ୍ଟ୍ ଜେଭିୟର୍ସ କଲେଜରେ ଇଂରାଜୀ ସାହିତ୍ୟ ପଢ଼ିଥିଲେ । ସେ ତାଙ୍କର ପିତାଙ୍କୁ ଅନୁସରଣ କରି ଏକ ବ୍ୟବସାୟୀ ଭାବେ କାର୍ଯ୍ୟ ଆରମ୍ଭ କରିଥିଲେ, କିନ୍ତୁ ପରେ ନାଟକ ପ୍ରତି ଆକୃଷ୍ଟ ହୋଇଥିଲେ ଏବଂ ମୁମ୍ବାଇରେ କ୍ୟୁଟିପି ନାମକ ଏକ ଏଥିଏଟର କମ୍ପାନୀରେ ଯୋଗ ଦେଇଥିଲେ ।

୧୯୯୯ ମସିହାରୁ, ସେ ଥିଏଟର କମ୍ପାନୀ କ୍ୟୁଟିପିରେ ୨୦ରୁ ଅଧିକ ନାଟକର ନିର୍ଦ୍ଦେଶନା ଦେଇଛନ୍ତି ଏବଂ ପ୍ରଯୋଜନା କରିଛନ୍ତି । ସେ ଥିଏଟର ପ୍ରଡକ୍ସନରେ ଷ୍ଟେଜ ମ୍ୟାନେଜର ଏବଂ ଲାଇଟିଂ ଡିଜାଇନର ଭାବରେ ମଧ୍ୟ କାର୍ଯ୍ୟ କରନ୍ତି । ସେ ଟିମ୍ ସ୍ପ୍ଲଙ୍କ *ଏ ମିଡସମର୍ ନାଇଟ୍ସ ଡ୍ରିମ୍‌*ର ସହକାରୀ ନିର୍ଦ୍ଦେଶକ ମଧ୍ୟ ଥିଲେ ।

## ନିର୍ଦ୍ଦେଶିତ ନାଟକ 
* *ଦି ନାଇଟ୍ ଥୋରେଉ ସ୍ପେଣ୍ଟ ଇନ୍ ଜେଲ୍*
* *ମାଇନରିଟିଜ୍*
* *ଅଲ୍ ମାଇଁ ସନ୍‌ସ୍* 
* *ଦ ଅର୍ବାନ ବର୍ଡନ୍*
* *ଏ ଭିୟୁ ଫ୍ରମ୍ ଦି ଷ୍ଟେଜ୍*
* *ଏସିଡ୍*
* *ଇଣ୍ଡରଟାନ୍ସପୋର୍ଟ*
* ଖତିଜାବାଇ ଅଫ୍ କର୍ମାଲି ଟେରେସ୍
* *ପ୍ରୋଜେକ୍ଟ ଏସ୍.ଟି.ଆର୍.ଆଇ.ପି.*

## ପୁରସ୍କାର 
୨୦୧୩ ମସିହାରେ, ତାଙ୍କ ନିର୍ଦ୍ଦେଶକ ନାଟକ *ସୋ ମେନି ସକ୍‌ସ୍* ମେଟା ଆୱାର୍ଡ଼ ପାଇଁ ମନୋନୀତ ହୋଇଥିଲା ।

## ଆଧାର 
ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଭାରତୀୟ ମଞ୍ଚ ଅଭିନେତା
ଶ୍ରେଣୀ:ଭାରତୀୟ ମଞ୍ଚ ନିର୍ଦ୍ଦେଶକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମୁମ୍ବାଇର ଅଭିନେତା
ମୁଥୁଲକ୍ଷ୍ମୀ ରେଡ୍ଡୀ

**ମୁଥୁଲକ୍ଷ୍ମୀ ରେଡ୍ଡୀ** (୩୦ ଜୁଲାଇ ୧୮୮୬ — ୨୨ ଜୁଲାଇ ୧୯୬୮) ଭାରତର ପ୍ରଥମ ମହିଳା ବିଧାୟିକା ଥିଲେ । ଏହାଛଡ଼ ସେ ଭାରତର ପ୍ରଥମ ମହିଳା ଡ଼ାକ୍ତର (ମେଡିକାଲ୍ ସ୍ନାତକ) ମଧ୍ୟ ଥିଲେ । ସେ ସମଗ୍ର ଜୀବନ ଧରି ମହିଳାମାନଙ୍କର ଅଧିକାର ପାଇଁ ଲଢ଼ିଥିଲେ ଏବଂ ଭାରତର ସ୍ୱାଧୀନତା ସଂଗ୍ରାମରେ ମଧ୍ୟ ସକ୍ରିୟ ଭାଗ ନେଇଥିଲେ।

ମୁଥୁଲକ୍ଷ୍ମୀ ମନ୍ଦିରଗୁଡ଼ିକରେ ଥିବା ଦେବଦାସୀ ପ୍ରଥାର ଉନ୍ମୂଳନ, ବାଲ୍ୟ ବିବାହ ନିରୋଧକ ଆଇନ ଏବଂ ମହିଳା ଓ ଶିଶୁମାନଙ୍କ ତସ୍କରି ବିରୋଧରେ ଆଇନ ତିଆରି କରିବାରେ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଥିଲେ । ସେ ଏହା ସହିତ ସେ ସରକାରଙ୍କୁ ପରାମର୍ଶ ଦେଲେ ଯେ ବିବାହର ସର୍ବନ୍ନିମ୍ନ ବୟସ ଝିଅମାନଙ୍କ ପାଇଁ ୧୬ ବର୍ଷ ଏବଂ ପୁଅମାନଙ୍କ ପାଇଁ ୨୧ ବର୍ଷ କରାଯିବା ଉଚିତ ।

୧୯୫୬ ମସିହାରେ ଭାରତ ସରକାର ତାଙ୍କୁ ପଦ୍ମଭୂଷଣ ସମ୍ମାନ ପ୍ରଦାନ କରିଥିଲେ ।

## ସଂକ୍ଷିପ୍ତ ଜୀବନବୃତ୍ତାନ୍ତ 
ମୁଥୁଲକ୍ଷ୍ମୀ ରେଡ୍ଡୀଙ୍କ ଜନ୍ମ ୩୦ ଜୁଲାଇ ୧୮୮୬ ତାରିଖରେ ତାମିଲନାଡୁ (ତତକାଳୀନ ମାଡ଼୍ରାସ) ର ପୁଦୁକୋଟ୍ଟାଇ ରେ ହୋଇଥିଲା । ତାଙ୍କର ପିତା ନାରାୟଣ ସ୍ୱାମୀ ଆୟ୍ୟର ମହାରାଜା କଲେଜରେ ପ୍ରଫେସର୍ ଥିଲେ ଏବଂ ତାଙ୍କର ମାଆ ଚନ୍ଦ୍ରାମାଇ ଦେବଦାସୀ ସମ୍ପ୍ରଦାୟରୁ ଥିଲେ । ମୁଥୁଲକ୍ଷ୍ମୀଙ୍କୁ ଛୋଟବେଳୁ ପଢ଼ିବା ପାଇଁ ବହୁତ ଅସୁବିଧା ହୋଇଥିଲା । ମାଟ୍ରିକ୍ ପର୍ଯ୍ୟନ୍ତ ତାଙ୍କ ପିତା ଓ କିଛି ଶିକ୍ଷକ ତାଙ୍କୁ ଘରେ ପଢ଼ାଇଥିଲେ । ସେ ପରୀକ୍ଷାରେ ସର୍ବାଧିକ ଅଂକ ଅର୍ଜନ କରି ପ୍ରଥମ ସ୍ଥାନ ଅଧିକାର କରିଥିଲେ । ମୁଥୁଲକ୍ଷ୍ମୀଙ୍କର ମାଆ ଚନ୍ଦ୍ରାମାଇ ସମାଜର ନିନ୍ଦା ସତ୍ୱେ ତାଙ୍କୁ ଶିକ୍ଷା ଦାନ କରିବା ପାଇଁ ଆଗେଇ ଆସିଥିଲେ । ମୁଥୁଲକ୍ଷ୍ମୀ ବି ମାଆ ବାପାଙ୍କୁ ନିରାଶ କରିନଥିଲେ ଏବଂ ଦେଶର ପ୍ରଥମ ମହିଳା ଡ଼ାକ୍ତର ହୋଇଥିଲେ ।

ତାଙ୍କର ମେଡିକାଲ୍ ତାଲିମ ସମୟରେ ଏକଦା ସେ କଂଗ୍ରେସ ନେତା ଓ ସ୍ୱାଧୀନତା ସଂଗ୍ରାମୀ ସରୋଜିନୀ ନାଇଡୁଙ୍କ ସହିତ ମିଶିବାକୁ ସମର୍ଥ ହୋଇଥିଲେ । ସେଠାରୁ ସେ ମହିଳା ଅଧିକାର ଓ ଦେଶର ସ୍ୱାଧୀନତା ପାଇଁ ଲଢ଼ିବା ପ୍ରତିଜ୍ଞା ନେଇଥିଲେ । ଏପର୍ଯ୍ୟନ୍ତ ତାଙ୍କୁ ଇଂଲଣ୍ଡ ଯାଇ ଆଗକୁ ପଢ଼ିବା ସୂଯୋଗ ମିଳିଥିଲେ ମଧ୍ୟ ସେ ଏହାକୁ ଛାଡ଼ି 'ଉଇମେନ୍ସ୍ ଇଣ୍ଡିଆନ୍ ଆସୋସିଏସନ୍' ପାଇଁ କାମ କରିବାକୁ ଅଧିକ ଆବଶ୍ୟକ ବୋଲି ଭାବିଥିଲେ ।

ଯେଉଁ ସମୟରେ ମୁଥୁଲକ୍ଷ୍ମୀ ବାଲ୍ୟ ଅବସ୍ଥା ଯାଇ ଯୁବତୀ ଅବସ୍ଥାରେ ପହଞ୍ଚିଲେ, ସେତେବେଳେ ସମାଜରେ ବାଲ୍ୟ ବିବାହ ପ୍ରଥା ପ୍ରଚଳିତ ଥିଲା, କିନ୍ତୁ ସେ ଏହାକୁ ବିରୋଧ କରିଥିଲେ ଏବଂ ବିବାହ ପାଇଁ ନ୍ୟୂନତମ ଆୟୁ ବୃଦ୍ଧି କରିବାର ଦାବି କରିଥିଲେ । ଏହା ସହିତ ସେ ଝିଅମାନଙ୍କୁ ହେଉଥିବା ନିର୍ଯ୍ୟାତନା ବିରୋଧରେ ମଧ୍ୟ ସ୍ୱର ଉଠାଇଥିଲେ ।

ମୁଥୁଲକ୍ଷ୍ମୀ ୧୯୨୭ ମସିହାରେ ମଦ୍ରାସ୍ ଲେଜିସ୍ଲେଟିଭ୍ କାଉନସିଲ୍‌ରୁ ଦେଶର ପ୍ରଥମ ମହିଳା ବିଧାୟିକା ହେବାର ଗୌରବ ଅଧିକୃତ କରିଥିଲେ । ସେ ସମାଜ ଓ ମହିଳାମାନଙ୍କ ପାଇଁ କରିଥିବା କାମ ପାଇଁ କାଉନସିଲ୍‌ରେ ସ୍ଥାନ ପାଇଥିଲେ । ଛୋଟ ଭଉଣୀଙ୍କର କ୍ୟାନ୍ସର୍‌ରେ ମୃତ୍ୟୁ ପରେ ସେ ଗଭୀର ମାନସିକ ଆଘାତ ଅନୁଭବ କରିଥିଲେ, ଯାହାପରେ ୧୯୫୪ ମସିହାରେ ସେ ଅଡ଼୍ୟାର କ୍ୟାନ୍ସର୍ ଇନ୍‌ସ୍ଟିଚ୍ୟୁଟ୍‌ର ସ୍ଥାପନା କରିଥିଲେ । ବର୍ତ୍ତମାନ ସମୟରେ ଏହା ପୃଥିବୀର ସବୁଠୁ ବଡ଼ କ୍ୟାନ୍ସର୍ ହସ୍ପିଟାଲମାନଙ୍କ ମଧ୍ୟରୁ ଗୋଟିଏର ମାନ୍ୟତା ଲାଭ କରିଛି।

ଦେବଦାସୀ ପ୍ରଥାକୁ ଉଚ୍ଛେଦ କରିବାକୁ ଯାଇ ମୁଥୁଲକ୍ଷ୍ମୀ କଠିନ ବିରୋଧର ସମ୍ମୁଖୀନ ହୋଇଥିଲେ । ସେ ମଦ୍ରାସ୍ ବିଧାନ ପରିଷଦ ସମ୍ମୁଖରେ ପ୍ରସ୍ତାବ ରଖି କହିଥିଲେ ଯେ ଦେବଦାସୀ ପ୍ରଥା ସତୀ ପ୍ରଥାର ସବୁଠୁ ଖରାପ ରୂପ ଏବଂ ଏହା ଏକ ଧାର୍ମିକ ଅପରାଧ ଯାହାକୁ ସମୂଳେ ଶେଷ କରାଯିବା ଉଚିତ । ମଦ୍ରାସ୍ ବିଧାନ ପରିଷଦ ସମ୍ମତିସହ ତାଙ୍କୁ ସମର୍ଥନ କରିଥିଲେ ଏବଂ କେନ୍ଦ୍ର ସରକାରକୁ ସୁପାରିଶ ମଧ୍ୟ କରିଥିଲେ ।

୧୯୬୮ ମସିହାରେ ୮୧ ବର୍ଷ ବୟସରେ ଡ଼ାକ୍ତର ରେଡ୍ଡିଙ୍କ ଦେହାନ୍ତ ହୋଇଥିଲା ।

## ଆଧାର 
ଶ୍ରେଣୀ:୧୮୮୬ ଜନ୍ମ
ରାମାୟାନାମ ସର୍ବେଶ୍ୱର ଶାସ୍ତ୍ରୀ

**ରାମାୟାନାମ ସର୍ବେଶ୍ୱର ଶାସ୍ତ୍ରୀ** (୧୮୮୯ &ndash; ୧ ଅକ୍ଟୋବର ୧୯୬୨) ଜଣେ ଭାରତୀୟ ଅଭିନେତା ଥିଲେ । ସେ ମୁଖ୍ୟତଃ ମଞ୍ଚରେ ଅଭିନୟ କରୁଥିଲେ ।

## ଜନ୍ମ ଓ ପରିବାର 
ସେ ଆନ୍ଧ୍ର ପ୍ରଦେଶର ବିଜୟନଗରମ ଜିଲ୍ଲାର ଭୀମସିଙ୍ଗି ଗାଁରେ ଜନ୍ମ ଗ୍ରହଣ କରିଥିଲେ । ତାଙ୍କର ବାପାଙ୍କ ନାମ ଥିଲା ଲକ୍ଷ୍ମୀନାରାୟଣ ଶାସ୍ତ୍ରୀ, ଯିଏ ଅଭିନବ ଭୀମକବି ଭାବରେ ଜଣାଶୁଣା ଥିଲେ, ଏବଂ ମାଆଙ୍କ ନାମ ଭେଙ୍କଟ ସୁବ୍ବମା । ତାଙ୍କ ପରିବାରର ପୁରୁଷମାନେ ଐତିହ୍ୟ ଗାଁରେ ନିୟମିତ ଭାବେ ହିନ୍ଦୁ ପୌରାଣିକ କାବ୍ୟ ରାମାୟଣ ବାଚନ କରୁଥିଲେ, ଯାହା ତାଙ୍କର ପରିବାରକୁ ରାମାୟଣ ଆକ୍ଷ୍ୟା ଦେଇଥିଲେ ।

## ଅଭିନୟ ଜୀବନ 
ଶାସ୍ତ୍ରୀ ବିଜୟନଗରମର ରିପନ୍ ହାଇ ସ୍କୁଲରେ ତାଙ୍କର ବିଦ୍ୟାଳୟ ସମ୍ପୂର୍ଣ୍ଣ କରିଥିଲେ । ପିଲାଟିଦିନରୁ, ତାଙ୍କର ଖେଳିବା ପ୍ରତି ଶ୍ରଦ୍ଧା ଥିଲା, ସେ କାରଣରୁ ୧୯୧୦ ମସିହାରେ ବିଜୟନଗରମ ଆମେଚର୍ ଥିଏଟରିକାଲ ସୋସାଇଟିରେ ଯୋଗ ଦେଇଥିଲେ ଏବଂ ୧୯୧୯ ମସିହା ପର୍ଯ୍ୟନ୍ତ ଭିନ୍ନ ଭୂମିକା ଅଭିନୟ କରିଥିଲେ । ପରେ, ସେ ବିଜୟନଗରମର ବିଜୟରାମା ନାଟକ ଏକାଡେମିରେ ଯୋଗ ଦେଇଥିଲେ ଓ ୧୯୩୫ ମସିହା ପର୍ଯ୍ୟନ୍ତ ତାହାର ଏକ ଅଂଶ ଥିଲେ । ସେ ୧୯୪୭ ମସିହା ପର୍ଯ୍ୟନ୍ତ ବ୍ରାଞ୍ଚ କଲେଜରେ ଗୁରୁ ଭାବେ କାର୍ଯ୍ୟ କରିଥିଲେ । ସେ ଅନେକ ପାତ୍ର ଭୂମିକାରେ ମଞ୍ଚରେ ଅଭିନୟ କରିଛନ୍ତି ।

ସେ ୧୯୨୮ ମସିହାରେ ମାଡ୍ରାସ ଓ ମାଚିଲିପଟ୍‌ନମ୍ ଦିଗରେ ଯାତ୍ରା କରିଥିଲେ ଏବଂ ରାମଦାସୁ ଓ ହରିଶ୍ଚନ୍ଦ୍ର ଚରିତ୍ରରେ ଅଭିନୟ କରିଥିଲେ । ସେ ବିଭିନ୍ନ ଜମିନଦାର ମାନଙ୍କ ଠାରୁ ପ୍ରାୟ ୨୦ଟି ମେଡେଲ୍ ପାଇଥିଲେ ।

## ମୃତ୍ୟ 
୧୯୬୨ ମସିହାର ଅକ୍ଟୋବର ୧ ତାରିଖରେ ସେ ଅନକାପଲ୍ଲିରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:ଭାରତୀୟ ମଞ୍ଚ ଅଭିନେତା
ଶ୍ରେଣୀ:୧୮୮୯ ଜନ୍ମ
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଆନ୍ଧ୍ର ପ୍ରଦେଶର ଅଭିନେତା
ଦାନିଶ ଅଖତାର ସୈଫି

**ଦାନିଶ ଅଖତାର ସୈଫି** ଜଣେ ଭାରତୀୟ ମଲ୍ଲ ଯୋଦ୍ଧା ଓ ଅଭିନେତା । ସେ ମୁଖ୍ୟତଃ ହିନ୍ଦୀ ଟେଲିଭିଜନ ଓ କନ୍ନଡ଼ କଥାଚିତ୍ର ଜଗତରେ କାମ କରିଛନ୍ତି । ହିନ୍ଦୀ ଟେଲିଭିଜନରେ ସେ ଆଧ୍ୟାତ୍ମିକ ଧାରାବାହିକ *ସିୟା କେ ରାମ*ରେ ହନୁମାନ ଭୂମିକାରେ ଅଭିନୟ କରିବା ପାଇଁ ଜଣାଶୁଣା । ୨୦୧୯ ମସିହାରେ, ସେ କନ୍ନଡ଼ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ମହାଭାରତ ଉପରେ ପର୍ଯ୍ୟବେଶିତ କଥାଚିତ୍ର *କୁରୁକ୍ଷେତ୍ର*ରେ ଭୀମ ଭୂମିକାରେ ଅଭିନୟ କରିଥିଲେ । ୨୦୨୧ ମସିହାରେ, ସେ ଅନ୍ୟତମ କନ୍ନଡ଼ କଥାଚିତ୍ର *କୋଟିଗୋବ୍ବା ୩*ରେ ଅଭିନୟ କରିଥିଲେ । ଏହା ବ୍ୟତୀତ ୨୦୨୨ ମସିହାରେ ସେ *କବ୍‌ଜା* ଓ ୨୦୨୩ ମସିହାରେ *କାତେରା* ଭଳି କନ୍ନଡ଼ କଥାଚିତ୍ରରେ ଅଭିନୟ କରିଥିଲେ ।

## ଅଭିନୟ ଜୀବନ
### ଅଭିନୀତ କଥାଚିତ୍ର
### ଟେଲିଭିଜନ 
## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମଲ୍ଲ ଯୋଦ୍ଧା
ଶ୍ରେଣୀ:ବିହାରୀ ଲୋକ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତା
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ତାରକେଶ୍ୱରୀ ସିହ୍ନା

**ତାରକେଶ୍ୱରୀ ସିହ୍ନା** (୨୬ ଡିସେମ୍ବର ୧୯୨୬ – ୧୪ ଅଗଷ୍ଟ ୨୦୦୭) ଏକ ଭାରତୀୟ ରାଜନେତା ଓ ସ୍ୱାଧୀନତା ସଂଗ୍ରାମୀ ଥିଲେ, ଯିଏ ବିହାରରୁ ଆସିଥିଲେ। "ଭାରତ ଛାଡ଼ ଆନ୍ଦୋଳନରେ" ଅଂଶଗ୍ରହଣ କରିଥିବା ମହିଳା ସ୍ଵାଧୀନତା ସଂଗ୍ରାମୀ ମାନଙ୍କ ମଧ୍ୟରୁ ସେଲେ ଅନ୍ୟତମ । ୧୯୫୨ ମସିହାରେ, ମାତ୍ର ୨୬ ବର୍ଷ ବୟସରେ ପାଟନା ପୂର୍ବ ଆସନରୁ ପ୍ରଥମ ଲୋକସଭାରେ ସେ ନିର୍ବାଚିତ ହେଲେ। ପରେ ସେ ୧୯୫୭, ୧୯୬୨ ଓ ୧୯୬୭ ମସିହାରେ ବାଢ଼ ଆସନରୁ ପୁନଃ ନିର୍ବାଚିତ ହେଲେ। ସେ ପ୍ରଧାନମନ୍ତ୍ରୀ ଜବାହରଲାଲ ନେହେରୁଙ୍କ ନେତୃତ୍ୱାଧୀନ କେନ୍ଦ୍ର ସରକାରରେ ୧୯୫୮ ରୁ ୧୯୬୪ ପର୍ଯ୍ୟନ୍ତ ଦେଶର ପ୍ରଥମ ମହିଳା ଉପ ଅର୍ଥମନ୍ତ୍ରୀ ଥିଲେ । 

## ପ୍ରାରମ୍ଭିକ ଜୀବନ 
ସେ ନାଳନ୍ଦା ଜିଲ୍ଲାର ଚାନ୍ଦି ନିକଟବର୍ତ୍ତୀ ତୁଳସିଗଡ଼ ଗାଁରେ ଏକ ଭୂମିହାର ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ପାଟନାର ବାଙ୍କିପୁର ମହିଳା କଲେଜର ଛାତ୍ରୀ ଥିଲେ, ଯାହା ବର୍ତ୍ତମାନ ମଗଧ ମହିଳା କଲେଜ ନାମରେ ପରିଚିତ । ସେ ବିହାର ଛାତ୍ର କଂଗ୍ରେସର ଅଧ୍ୟକ୍ଷ ଥିଲେ, ଯାହା ଅଲ୍ ଇଣ୍ଡିଆ ଛାତ୍ର ଫେଡେରେସନ୍‌ରୁ ବିଚ୍ଛିନ୍ନ ହୋଇଥିଲା । ସେ ଲଣ୍ଡନ୍ ସ୍କୁଲ୍ ଅଫ୍ ଇକନମିକ୍ସରୁ ଅର୍ଥନୀତିରେ ଏମ୍‌.ଏସ୍‌ସି୍‌. କରିଥିଲେ ।

### ରାଜନୈତିକ ଜୀବନ 
ସେ ବିହାରର ବାଢ଼ ଆସନରୁ ନିର୍ବାଚନ ଲ଼ଡ଼ିଥିଲେ। ଭାରତ ସ୍ୱାଧୀନତା ପରେ ୧୯୫୨ ମସିହାରେ ପାଟନା ପୂର୍ବ ଆସନରୁ ଭାରତୀୟ ଜାତୀୟ କଂଗ୍ରେସର ଟିକେଟରେ ପ୍ରଥମ ସାଧାରଣ ନିର୍ବାଚନ ଜିତିଥିଲେ। ସେ ୧୯୫୭, ୧୯୬୨ ଓ ୧୯୬୭ ମସିହାରେ ପୁନଃ ନିର୍ବାଚିତ ହୋଇଥିଲେ ।

୧୯୫୭ ମସିହାରେ ସେ ଆମେରିକାର ଟେଲିଭିଜନ୍ ଶୋ '*To Tell the Truth*' ରେ ଅଂଶ ନେଇଥିଲେ ଏବଂ ଚାରିଜଣ ପ୍ୟାନେଲିଷ୍ଟ ମଧ୍ୟରୁ ଦୁଇଜଣଙ୍କୁ ଭ୍ରମିତ କରିଥିଲେ ।

ସେ ମୋରାରଜୀ ଦେଶାଇଙ୍କ ନିକଟତର ଥିଲେ ଓ ଲାଲ ବହାଦୁର ଶାସ୍ତ୍ରୀଙ୍କ ପରେ ପ୍ରଧାନମନ୍ତ୍ରୀ ପଦ ପାଇଁ ଦେସାଇ ଓ ଇନ୍ଦିରା ଗାନ୍ଧୀଙ୍କ ମଧ୍ୟର ଉତ୍ତରାଧିକାର ଲ଼ଢାଇରେ ଦେସାଇଙ୍କ ପକ୍ଷରେ ଥିଲେ । ଯେତେବେଳେ ଦେସାଇ ଓ ଅନ୍ୟ ନେତାମାନେ କଂଗ୍ରେସ ଛାଡ଼ି ନୂତନ ଦଳ ଗଠନ କଲେ, ସେ ମଧ୍ୟ ଏହି ନୂତନ ଦଳରେ ଯୋଗ ଦେଲେ । ୧୯୭୧ ମସିହାରେ ଇନ୍ଦିରା ଲହରୀ ସମୟରେ ସେ ବାଢ଼ରୁ କଂଗ୍ରେସ(O) ପ୍ରାର୍ଥୀ ଭାବେ ଧର୍ମବୀର ସିନ୍ହାଙ୍କ ବିପକ୍ଷରେ ହାରିଥିଲେ, ଏହା ଥିଲା ତାଙ୍କର ପ୍ରଥମ ନିର୍ବାଚନୀ ପରାଜୟ । ପରବର୍ତ୍ତୀ ବର୍ଷ ଏସେମ୍ବ୍ଲି ନିର୍ବାଚନରେ ମଧ୍ୟ ହାରିଲେ ଏବଂ ପୁନଃ ଇନ୍ଦିରା ଗାନ୍ଧୀଙ୍କ ଦଳରେ ଯୋଗଦେଲେ । ୧୯୭୭ ମସିହାରେ ସେ ବେଗୁସରାଏଠାରୁ କଂଗ୍ରେସ ପ୍ରାର୍ଥୀ ଭାବେ ଲୋକସଭା ନିର୍ବାଚନ ଲ଼ଡ଼ିଥିଲେ କିନ୍ତୁ ଜନତା-ଦଳ ଲହରୀରେ ହାରିଥିଲେ। ପରେ ନଭେମ୍ବର ୧୯୭୮ ରେ ସମସ୍ତିପୁରରୁ ପୁନଃ ଉପନିର୍ବାଚନ ଲ଼ଡ଼ିଲେ କିନ୍ତୁ ପୁଣି ହାରିଲେ।

ଶେଷରେ ସେ ରାଜନୀତିରୁ ବିଶ୍ରାମ ନେଇ ସାମାଜିକ କାର୍ଯ୍ୟରେ ଲିପ୍ତ ହେଲେ ।

### ସାମାଜିକ କାର୍ଯ୍ୟ 
ତାରକେଶ୍ୱରୀ ସିହ୍ନା  ତାଙ୍କ ଭାଇ କ୍ୟାପ୍ଟେନ୍ ଗିରିଶ୍ ନନ୍ଦନ୍ ସିଂହଙ୍କ ସ୍ମୃତିରେ ତୁଲସିଗଡ଼ ଗାଁରେ ଏକ ହସ୍ପିଟାଲ୍ ସ୍ଥାପନା କରିଥିଲେ । ଗିରିଶ୍ ସିଂହ ଏୟାର୍ ଇଣ୍ଡିଆର ଏକ ପାଇଲଟ୍ ଥିଲେ ଯିଏ ନୂଆ ଦିଲ୍ଲୀରେ ଏକ ବିମାନ ଦୁର୍ଘଟନାରେ ଜୀବନ ହରାଇଥିଲେ । ସେ ଏହି ଦୁଇ‌ମହଲା ହସ୍ପିଟାଲ୍ ନିର୍ମାଣ ପାଇଁ ପ୍ରାୟ ୨୫ ଲକ୍ଷ ଟଙ୍କା (ସେତେବେଳେ ବହୁତ ବଡ଼ ରାଶି) ଟଙ୍କା ସଂଗ୍ରହ କରିଥିଲେ ଏବଂ ସେଠାରେ ଚିକିତ୍ସା ପ୍ରାୟ ସଂପୂର୍ଣ୍ଣ ମାଗଣା ଥିଲା । ସେ ଚାନ୍ଦି ଓ ହରନୌତ ସହ ଗାଁକୁ ସଂଯୁକ୍ତ କରିବା ପାଇଁ ଏକ ସଡ଼କ ନିର୍ମାଣ କାର୍ଯ୍ୟରେ ମଧ୍ୟ ପ୍ରଚେଷ୍ଟା କରିଥିଲେ ।

## ଆଧାର 
ଶ୍ରେଣୀ:୧୯୨୬ ଜନ୍ମ
ମଣିବେନ ବଲ୍ଲଭଭାଇ ପଟେଲ

**ମଣିବେନ ବଲ୍ଲଭଭାଇ ପଟେଲ** (୨୪ ଏପ୍ରିଲ ୧୯୦୪ – ୨୬ ମାର୍ଚ୍ଚ ୧୯୯୦; ଗୁଜରାତୀ: મણિબેન પટેલ) ଭାରତର ଜଣେ ସ୍ୱାଧୀନତା ସଂଗ୍ରାମୀ ଏବଂ ସଂସଦ ସଦସ୍ୟ ଥିଲେ । ସେ ସରଦାର ବଲ୍ଲଭଭାଇ ପଟେଲଙ୍କ କନ୍ୟା ଥିଲେ । ତାଙ୍କର ଶିକ୍ଷା ମୁମ୍ବାଇରେ ହୋଇଥିଲା । ମହାତ୍ମା ଗାନ୍ଧୀଙ୍କ ଶିକ୍ଷାରେ ପ୍ରଭାବିତ ହୋଇ ଶିକ୍ଷା ଶେଷରୁ ୧୯୧୮ ରୁ ଆରମ୍ଭ କରି ସେ ଆହମଦାବାଦର ଗାନ୍ଧୀଜୀଙ୍କ ଆଶ୍ରମରେ ରହି ଜାତିସେବା କରିଥିଲେ । ସେ ତାଙ୍କର ସମସ୍ତ ଜୀବନ ଭାରତର ସ୍ୱାଧୀନତା ପାଇଁ ସମର୍ପଣ କରିଦେଇଥିଲେ, କିନ୍ତୁ ସ୍ୱାଧୀନତା ପରେ ବୃଦ୍ଧାବସ୍ଥାରେ ତାଙ୍କ ନିକଟରେ ଧନ, ମାନ, ଆବଶ୍ୟକ ବସ୍ତୁର ଅଭାବ ଥିଲା । ଭାରତର ସ୍ୱାଧୀନତା ପାଇଁ ଯେତିକି ଆନ୍ଦୋଳନ ସରଦାର ପଟେଲ କରିଥିଲେ, ସେଥିରୁ ଅଧିକାଂଶରେ ମଣିବେନଙ୍କ ମହତ୍ୱପୂର୍ଣ୍ଣ ଅବଦାନ ରହିଛି । ସତ୍ୟାଗ୍ରହରେ କଠିନ ପରିଶ୍ରମ କରି ପରେ କାରାଗାରରେ ମଧ୍ୟ ସେ କଠିନ ଯନ୍ତ୍ରଣା ଭୋଗ କରିଥିଲେ । ଜାତିସେବା ପାଇଁ ନିବେଦିତ ସେ ମହିଳା ଆଜୀବନ ବିବାହ ବନ୍ଧନରୁ ବାହାରେ ରହି ଭାରତର ଉନ୍ନତି ପାଇଁ ଚିନ୍ତନ କରୁଥିଲେ ।

## ଜନ୍ମ ଏବଂ ଶୈଶବ 
୧୯୦୪ ମସିହାର ଏପ୍ରିଲ ମାସର ୨୪ ତାରିଖରେ ଗୁଜରାଟର ଖେଡ଼ା ଜିଲ୍ଲାରେ ମଣିବେନଙ୍କ ଜନ୍ମ ହୋଇଥିଲା । ତାଙ୍କର ପିତା ସରଦାର ବଲ୍ଲଭଭାଇ ପଟେଲ ଭାରତର ମହାନ ନେତା ଏବଂ ଦେଶଭକ୍ତ ମଧ୍ୟରୁ ଜଣେ ଥିଲେ। ତାଙ୍କର ମାଆଙ୍କ ନାମ ଝଵେରବା ଥିଲା । ଯେତେବେଳେ ମଣିବେନ ସାତ ବର୍ଷରେ ଥିଲେ, ସେତେବେଳେ ତାଙ୍କର ମାଆଙ୍କ ଦେହାନ୍ତ ହୋଇଥିଲା । ମଣିବେନଙ୍କର ଜଣେ ଛୋଟ ଭଉଣି ମଧ୍ୟ ଥିଲେ । ଏହିପରିସ୍ଥିତିରେ ଶିଶୁକାଳରୁ ସେ ଭଉଣିର ଦାୟିତ୍ୱ ନେଇଥିଲେ ।

ପରିବାରର ସଦସ୍ୟମାନେ ସରଦାର ବଲ୍ଲଭଭାଇ ପଟେଲଙ୍କୁ ବହୁତ ଅନୁରୋଧ କଲେ ଯେ ସେ ପୁନଃବିବାହ କରନ୍ତୁ । କିନ୍ତୁ ଦୃଢ଼ସଂକଳ୍ପ ଥିବା ସରଦାର ପଟେଲ କହିଥିଲେ — "ମୁଁ ମୋର ପିଲାମାନଙ୍କ ଉପରେ ସାବତ ମାଆଙ୍କ ଦୁଃଖ ଦେଖିବାକୁ ଚାହେଁ ନାହିଁ" । ତେଣୁ ମଣିବେନ ତାହାପରେ ଆଜୀବନ ମାଆ ଏବଂ ପିତାର ଦୁଇଟି ଦାୟିତ୍ୱ ତୁଲାଇଥିଲେ । ଝଵେରବାଙ୍କ ମୃତ୍ୟୁ ପରେ ଏକ ବର୍ଷ ମଧ୍ୟରେ ସରଦାର ପଟେଲଙ୍କୁ ପଢ଼ିବା ପାଇଁ ବିଦେଶ ଯିବାକୁ ପଡ଼ିଲା । ସେ ତାଙ୍କର ପିଲାମାନଙ୍କୁ ତାଙ୍କ ଭାଇ ବିଠ୍ଠଳଭାଇଙ୍କ ପାଖରେ ପଠାଇଦେଲେ । ବିଠ୍ଠଳଭାଇ ସେତେବେଳେ ମୁମ୍ବଇରେ ଥାନ୍ତି । ମୁମ୍ବାଇର କ୍ୱିନ୍ ମେରି ବିଦ୍ୟାଳୟରେ ମଣିବେନଙ୍କ ଅଧ୍ୟୟନ ଆରମ୍ଭ ହେଲା । କିନ୍ତୁ ମୁମ୍ବାଇର ପରିବେଶରେ ତାଙ୍କର ଶରୀର ଭଲ ରହୁନଥିଲା । ବୈଦ୍ୟମାନେ ଔଷଧ ଦେଲେ ମଧ୍ୟ ତାଙ୍କର ସ୍ୱାସ୍ଥ୍ୟରେ କିଛି ପରିବର୍ତ୍ତନ ଆସୁନଥିଲା । ପିତାଙ୍କର ଅନୁପସ୍ଥିତି ତାଙ୍କ ଅସ୍ୱସ୍ଥତାର ଏକ କାରଣ ଥିଲା ।

## ରାଜନୈତିକ ଜୀବନ 
* **୧୯୫୨**: ଭାରତର ପ୍ରଥମ ସାଧାରଣ ନିର୍ବାଚନରେ କଂଗ୍ରେସ ପ୍ରାର୍ଥୀ ଭାବେ ଖେଡ଼ା ରୁ ଲୋକସଭାକୁ ନିର୍ବାଚିତ ।
* **୧୯୫୭**: ଆନନ୍ଦ ଲୋକସଭା ଆସନରୁ କଂଗ୍ରେସ ପ୍ରାର୍ଥୀ ଭାବେ ପୁନଃ ଜିତିଥିଲେ ।
* **୧୯୬୨**: ଆନନ୍ଦ ଲୋକସଭା ନିର୍ବାଚନ କ୍ଷେତ୍ରରୁ କଂଗ୍ରେସ ପ୍ରାର୍ଥୀ ଥିଲେ, କିନ୍ତୁ ସ୍ୱରାଜ ପାର୍ଟିର ନରେନ୍ଦ୍ରସିଂହ ରଣଜିତସିଂହ ମହିଦାଙ୍କ ପାଖରେ ପରାଜିତ ହେଲେ ।
* **୧୯୬୪–୧୯୭୦**: ରାଜ୍ୟସଭା ସଦସ୍ୟ (କଂଗ୍ରେସରୁ)।
* **୧୯୭୩**: ସାବରକାଣ୍ଠା ଲୋକସଭା ଉପନିର୍ବାଚନରେ କଂଗ୍ରେସ (ଓ) ପ୍ରାର୍ଥୀ ଭାବେ ଜିତିଥିଲେ ।
* **୧୯୭୭**: ମେହସାନା ଲୋକସଭା ନିର୍ବାଚନ କ୍ଷେତ୍ରରୁ ଜନତା ପାର୍ଟି ପ୍ରାର୍ଥୀ ହୋଇ ନଟୱରଲାଲ ଅମୃତଲାଲ ପଟେଲଙ୍କୁ ପରାଜିତ କରିଥିଲେ ।

## ଆଧାର 
ଶ୍ରେଣୀ:୧୯୦୪ ଜନ୍ମ
ସୁମନ ପୋଖ୍ରେଲ

**ସୁମନ ପୋଖ୍ରେଲ** (ସେପ୍ଟେମ୍ବର ୨୧, ୧୯୬୭) ନେପାଳର ଏକ କବି, ଅନୁବାଦକ, ନାଟକକାର, ଗୀତିକାର ଏବଂ ଶିଳ୍ପୀ। ନେପାଳ ଏବଂ ଭାରତର ବିଶ୍ୱବିଦ୍ୟାଳୟଗୁଡ଼ିକ ତାଙ୍କର କବିତାକୁ ତାଙ୍କର ପାଠ୍ୟସୂଚୀରେ ସାମିଲ କରିଛି।

ସୁମନ ପୋଖ୍ରେଲ ହେଉଛନ୍ତି ଏକମାତ୍ର ସାହିତ୍ୟିକ ଯିଏ ଦୁଇଥର ସାର୍କ ସାହିତ୍ୟ ପୁରସ୍କାର ପାଇଛନ୍ତି। ସେ ଏହି ପୁରସ୍କାର ୨୦୧୩ ଓ ୨୦୧୫ ରେ ପ୍ରାପ୍ତ କରିଥିଲେ। ସେ ଅନେକ ଜାତୀୟ ଓ ଆନ୍ତର୍ଜାତୀୟ ସାହିତ୍ୟ ପୁରସ୍କାରର ମଧ୍ୟରେ ଶାଲୁକ ଆନ୍ତର୍ଜାତୀୟ ସାହିତ୍ୟ ପୁରସ୍କାର ଏବଂ ଏସିଆର ପ୍ରେରଣାଦାୟକ କବି ପୁରସ୍କାର ସମେତ ଅନେକ ପୁରସ୍କାରର ସମ୍ମାନିତ।

## ଜୀବନୀ
ପୋଖ୍ରେଲ ୨୧ ସେପ୍ଟେମ୍ବର ୧୯୬୭ ରେ ବିରାଟନଗରର ମିଲ୍ସ ଅଞ୍ଚଳରେ ମୁକୁନ୍ଦ ପ୍ରସାଦ ପୋଖ୍ରେଲ ଏବଂ ଭକ୍ତ ଦେବୀ ପୋଖ୍ରେଲ ଙ୍କଠାରେ ଜନ୍ମଗ୍ରହଣ କରିଥିଲେ। ପୋଖ୍ରେଲ୍ ନେପାଳର ଟ୍ରିବୁଭାନ୍ ୟୁନିଭରସିଟିରୁ ତାଙ୍କର BSc, MBA ଏବଂ BL ଡିଗ୍ରୀ ସମାପ୍ତ କରିଥିଲେ |

ପୋଖ୍ରେଲ ଜଣେ ବହୁଭାଷା ପ୍ରତିଭାସାମ୍ପନ୍ନ କବି, ଯିଏ ନେପାଳୀ, ଇଂରାଜୀ, ହିନ୍ଦୀ ଓ ଉର୍ଦ୍ଦୁ ଭାଷାରେ ଲେଖନ କରନ୍ତି। ତାଙ୍କର କାର୍ଯ୍ୟଗୁଡ଼ିକୁ ଅନେକ ଅନ୍ୟ ଭାଷାରେ ଅନୁବାଦ କରାଯାଇଛି ଏବଂ ବିଭିନ୍ନ ଦେଶର ସାହିତ୍ୟ ପତ୍ରିକା ଓ ଜାର୍ଣାଲରେ ପ୍ରକାଶିତ ହୋଇଛି। ଏହି ଅନୁବାଦଗୁଡ଼ିକ ଭିନ୍ନ ଭିନ୍ନ ଅନୁବାଦକଙ୍କ ଦ୍ୱାରା, ସେଥିରେ ସ୍ୱୟଂ ପୋଖ୍ରେଲଙ୍କ ସମିଳିତ ରୂପେ, ସମ୍ପାଦିତ ହୋଇଛି।|

ସୁମନ ପୋଖ୍ରେଲ  ୧୯୯୯ରେ ତାଙ୍କର କବିତା ସଂଗ୍ରହ ଶୂନ୍ୟ ମୁଟୁକୋ ଧଡ଼କନଭିତର ସହିତ ଆରମ୍ଭ କରିଥିଲେ। ପରବର୍ତ୍ତୀରେ ସେ ହଜାର ଆଁଖା ଏଇ ଆଁଖା ମା (୨୦୦୩) ଏବଂ ଜୀବନ୍କୋ ଛେଉବାଟା (୨୦୦୯) ପ୍ରକାଶ କରିଥିଲେ, ଏବଂ ଗୀତ ଏବଂ ଅଲବମ୍ ଭିତର କହାଁ କହାଁ (୨୦୧୭) ଏବଂ ୟୋ କେ ଭାୟୋ? (୨୦୧୯) ସହିତ ସଙ୍ଗୀତ ଏବଂ ଗୀତ ରଚନାରେ ଅନୁଭବ ଆଜମାଇଥିଲେ। ଏକ ନାଟକକାର ଭାବେ ସେ ଯଜ୍ଞସେନୀ (୨୦୧୬) ନାଟକ ଲେଖିଥିଲେ, ଯାହା ପ୍ରତିଭା ରାୟଙ୍କର ଯଜ୍ଞସେନୀ କଥାଏବଂ ମହାଭାରତର ଥିମ୍ସ ସହିତ ଆଧାରିତ ଥିଲା, ଏବଂ 'ଦି ଅନହେର୍ଡ ପ୍ଲି (୨୦୧୯)' ମାନ୍ୟତା ପ୍ରାପ୍ତ ଅନ୍ତର୍ଜାତୀୟ ପ୍ରଦର୍ଶନ ଏବଂ ସେଠାରେ ଅଂଶୀଦାର ଥିଲେ।

ସେପ୍ଟେମ୍ବର ୨୦୧୯ରେ କାଜାଖସ୍ତାନର ନୁର୍-ସୁଲ୍ତାନରେ ଅନୁଷ୍ଠିତ ଏସୀୟ ଦେଶଗୁଡ଼ିକର ଲେଖକମାନଙ୍କର ପ୍ରଥମ ମଞ୍ଚ, ନଭେମ୍ବର ୨୦୧୯ରେ ଭୋପାଳ, ଭାରତର ବିଶ୍ୱ ରଙ୍ଗ, ଜାନୁଆରି ୨୦୨୩ରେ ଆସାମ, ଭାରତର କୋକରାଝାର ସାହିତ୍ୟ ମହୋତ୍ସବ, ମାର୍ଚ୍ଚ ୨୦୨୩ରେ ଢାକା, ବାଙ୍ଗ୍ଲାଦେଶର ଶାଲୁକ ଅନ୍ତର୍ଜାତୀୟ ସାହିତ୍ୟ ମହୋତ୍ସବ, ଏବଂ ତାହା ସହିତ ଏହି ମାସ ମାର୍ଚ୍ଚ ୨୦୨୩ରେ ନୂଆଦିଲ୍ଲୀରେ ଅନୁଷ୍ଠିତ ବିମଷ୍ଟେକ ସାହିତ୍ୟ ମହୋତ୍ସବ ସହିତ ଅନେକ ଦେଶୀୟ ଓ ଆନ୍ତର୍ଜାତୀୟ ସାହିତ୍ୟ କାର୍ଯ୍ୟକ୍ରମରେ ସେ ଅଂଶଗ୍ରହଣ କରିଛନ୍ତି ଓ ତାଙ୍କ କବିତା ପାଠ କରିଛନ୍ତି।

ଡିସେମ୍ବର ୨୦୨୪ରେ, ସୁମନ ପୋଖ୍ରେଲ ମସ୍କୋରେ ଆୟୋଜିତ ଇଣ୍ଟରନ୍ୟାସନାଲ୍ ଲିଟେରେରି ଫୋରମ୍‌ରେ ଦକ୍ଷିଣ ଏବଂ ଦକ୍ଷିଣ-ପୂର୍ବ ଏସିଆ ପକ୍ଷରୁ ଅଂଶଗ୍ରହଣ କରିଥିଲେ। ସେ ଏହି କାର୍ଯ୍ୟକ୍ରମରେ ୨୧ଶତାବ୍ଦୀର କବିତା ବିଷୟକ ଏକ ଅଧିବେଶନରେ ତାଙ୍କ ଦୃଷ୍ଟିକୋଣ ଉପସ୍ଥାପନ କରିଥିଲେ। ୨୦୨୪ ଡିସେମ୍ବର ୭ରେ, ସେ ରୁଷ ରାଜ୍ୟ ଗ୍ରନ୍ଥାଳୟର "ବିଦେଶୀ ଲେଖକ ଓ ଅନୁବାଦକ" ଶୃଙ୍ଖଳାର ଏକ ବିଶେଷ କାର୍ଯ୍ୟକ୍ରମରେ ଅତିଥି ଭାବରେ ଅଂଶନେଇଥିଲେ। ଏହି ଅବସରରେ ନେପାଳୀ ସାହିତ୍ୟ, ନେପାଳରେ ରୁଷୀ ସାହିତ୍ୟର ପ୍ରଭାବ, ଅନୁବାଦ ପ୍ରକ୍ରିୟା ଓ ତାଙ୍କ ବ୍ୟକ୍ତିଗତ ଲେଖନ ଶୈଳୀ ବିଷୟରେ ଆଲୋଚନା

## ପୁରସ୍କାର ଓ ସମ୍ମାନ 
* ଏସିଆର ପ୍ରେରଣାଦାୟୀ କବି ସମ୍ମାନ (୨୦୨୩)
* ଜୁନ ମାସର "ସ୍ପିଲ୍‌ୱର୍ଡ୍ସ ଲେଖକ" ସମ୍ମାନ (୨୦୨୩)
* ଶାଲୁକ ଆନ୍ତର୍ଜାତୀୟ ସାହିତ୍ୟ ସମ୍ମାନ (୨୦୨୩)
* ସାର୍କ ସାହିତ୍ୟ ସମ୍ମାନ ୨୦୧୫ – ସାର୍କ ଲେଖକ ଓ ସାହିତ୍ୟ ପ୍ରତିଷ୍ଠାନ ଦ୍ୱାରା ପ୍ରଦାନ କୃତ
* ସାର୍କ ସାହିତ୍ୟ ସମ୍ମାନ ୨୦୧୩ – ସାର୍କ ଲେଖକ ଓ ସାହିତ୍ୟ ପ୍ରତିଷ୍ଠାନ ଦ୍ୱାରା ପ୍ରଦାନ କୃତ
* ପରିକଳ୍ପନା ସମ୍ମାନ (୨୦୧୩)

## ଆଧାର 
ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କବି
ଶ୍ରେଣୀ:ନାଟ୍ୟକାର
ଶ୍ରେଣୀ:ନେପାଳ
ଶ୍ରେଣୀ:ଲେଖକ
କୋଟା ହରିନାରାୟଣ

**କୋଟା ହରିନାରାୟଣ** (ଜନ୍ମ ୧୯୪୩, ବ୍ରହ୍ମପୁର, ଓଡ଼ିଶା) ଜଣେ ଭାରତୀୟ ପଦ୍ମଶ୍ରୀ ପୁରସ୍କାର ପ୍ରାପ୍ତ ବିମାନ ଇଞ୍ଜିନିୟର୍ । ୨୫ ଅଗଷ୍ଟ ୨୦୨୦ରେ ସେ ଆଇ.ଆଇ.ଟି (BHU), ବାରାଣସୀର ଗଭର୍ନର୍ ବୋର୍ଡର ଅଧ୍ୟକ୍ଷ ଭାବେ ନିଯୁକ୍ତ ହୋଇଥିଲେ, ଯାହାର କାର୍ଯ୍ୟକାଳ ୨୫ ଅଗଷ୍ଟ ୨୦୨୩ ପର୍ଯ୍ୟନ୍ତ ଥିଲା । ସେ ହାଇଦ୍ରାବାଦ ବିଶ୍ୱବିଦ୍ୟାଳୟର ଉପକୁଳପତି ଓ ଏରୋନଟିକାଲ୍ ସୋସାଇଟି ଅଫ୍ ଇଣ୍ଡିଆର ଅଧ୍ୟକ୍ଷ ମଧ୍ୟ ଥିଲେ । ୧୨ ମେ ୨୦୦୮ ରେ ନୂତନ ଦିଲ୍ଲୀରେ ଆୟୋଜିତ DRDO ପୁରସ୍କାର ଦେବା ଅନୁଷ୍ଠାନରେ, ପ୍ରଧାନମନ୍ତ୍ରୀ ଡ଼. ମନମୋହନ ସିଂହ ତାଙ୍କୁ “ଲାଇଫ୍‌ଟାଇମ୍ ଆଚିଭ୍‌ମେଣ୍ଟ ଅୱାର୍ଡ - ୨୦୦୭” ପ୍ରଦାନ କରିଥିଲେ ।

## ସଂକ୍ଷିପ୍ତ ଜୀବନି ଓ ଶିକ୍ଷା 
ବ୍ରହ୍ମପୁର ସିଟି ହାଇସ୍କୁଲରେ ସେ ତାଙ୍କର ହାଇସ୍କୁଲ ଶିକ୍ଷା  ଶେଷ କରିଥିଲେ । ୧୯୬୪ରେ ସେ ଇଣ୍ଡିୟାନ୍ ଇନ୍‌ଷ୍ଟିଟ୍ୟୁଟ୍ ଅଫ୍ ଟେକ୍ନୋଲୋଜି (BHU), ବାରାଣସୀରୁ ମେକାନିକାଲ୍ ଇଞ୍ଜିନିୟରିଂରେ ସ୍ନାତକ ଉପାଧି ଅର୍ଜନ କଲେ, ଏବଂ ପରେ ଇଣ୍ଡିୟାନ୍ ଇନ୍‌ଷ୍ଟିଟ୍ୟୁଟ୍ ଅଫ୍ ସାଇନ୍ସ (IISc), ବେଙ୍ଗାଲୁରୁ ଏୟାରୋସ୍ପେସ୍ ଇଞ୍ଜିନିୟରିଂରେ ସ୍ନାତକୋତ୍ତର ଉପାଧି ପାଇଥିଲେ । ସେ ଆଇ.ଆଇ.ଟି ମୁମ୍ବାଇରୁ ଡ଼କ୍ତରେଟ୍ (Ph.D) ଡିଗ୍ରୀ ଲାଭ କରିଛନ୍ତି । ଆଇନ ଶିକ୍ଷାରେ ସେ ଏକ ବାଚେଲର୍ ଅଫ୍ ଲ’ (LLB) ଉପାଧି ମଧ୍ୟ ଲାଭ କରିଛନ୍ତି ।

ସେ ଭାରତର ଲାଇଟ୍ କମ୍ବାଟ୍ ଏୟାରକ୍ରାଫ୍ଟ (LCA) "ତେଜସ୍" ପ୍ରୋଜେକ୍ଟର ମୁଖ୍ୟ ଡିଜାଇନର୍ ଓ ପ୍ରୋଗ୍ରାମ୍ ଡିରେକ୍ଟର୍ ଥିଲେ । ଇଣ୍ଡିୟାନ୍ ଇନ୍‌ଷ୍ଟିଟ୍ୟୁଟ୍ ଅଫ୍ ସାଇନ୍ସର ସହଯୋଗରେ ସେ ଜେନେରାଲ୍ ଏରୋନଟିକ୍ସ୍ ନାମକ ଏକ UAV ଷ୍ଟାର୍ଟଅପ୍‌ର ସଂସ୍ଥାପନ କରିଥିଲେ ।

୨୦୦୨ ମସିହାରେ ଭାରତ ସକାରଙ୍କ ଦ୍ଵାରା ସେ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ ।

## ପୁରସ୍କାର ଓ ସମ୍ମାନ 
* ଡିସ୍ଟିଙ୍ଗ୍ୱିଷ୍ଟ ସାଇଣ୍ଟିସ୍ଟ ଅୱାର୍ଡ, ଡିଫେନ୍ସ ରିସର୍ଚ୍ଚ ଡିଭେଲପମେଣ୍ଟ ଓର୍ଗାନାଇଜେସନ୍ (DRDO), ଭାରତ
* ପଦ୍ମଶ୍ରୀ, ୨୦୦୨

## ଆଧାର 
ଶ୍ରେଣୀ:୧୯୪୩ ଜନ୍ମ
୨୦୨୫

**୨୦୨୫** ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଉମା ନେହେରୁ

**ଉମା ନେହେରୁ** (୮ ମାର୍ଚ୍ଚ ୧୮୮୪ – ୨୮ ଅଗଷ୍ଟ ୧୯୬୩) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ରାଜନେତା ଥିଲେ ।

## ସଂକ୍ଷିପ୍ତ ଜୀବନ ଓ ପେଶା 
ସେ ବିଂଶ ଶତାବ୍ଦୀର ଆରମ୍ଭରେ '*ସ୍ତ୍ରୀ ଦର୍ପଣ*' ନାମକ ହିନ୍ଦୀ ଭାଷାର ମାସିକ ପତ୍ରିକାରେ ଲେଖାଲେଖି ଲେଖୁଥିଲେ ।  ଏହି ପତ୍ରିକା ୧୯୦୯ ମସିହାରେ *ରାମେଶ୍ୱରୀ ନେହରୁଙ୍କ* ଦ୍ୱାରା ସ୍ଥାପିତ ହୋଇଥିଲା, ଯେଉଁଥିରେ ସେ ନିଜର ମହିଳାବାଦୀ ଭାବଧାରାକୁ ପ୍ରକାଶ କରୁଥିଲେ ।

ସେ *ଦାଣ୍ଡି ଯାତ୍ରା* ଓ *ଭାରତ ଛାଡ଼ ଆନ୍ଦୋଳନରେ* ଅଂଶଗ୍ରହଣ କରିଥିଲେ, ଯାହା ପରେ ସେ ଗିରଫ ହୋଇଥିଲେ । ସ୍ୱାଧୀନତା ପରେ ସେ ଦୁଇଥର *ଉତ୍ତର ପ୍ରଦେଶର ସିତାପୁର* ଲୋକସଭା ନିର୍ବାଚନ ମଣ୍ଡଳୀରୁ ସାଂସଦ ଭାବେ ନିର୍ବାଚିତ ହୋଇଥିଲେ । ୧୯୬୨ ମସିହାରୁ ତାଙ୍କର ମୃତ୍ୟୁ ପର୍ଯ୍ୟନ୍ତ, ସେ *ରାଜ୍ୟ ସଭା* ସଦସ୍ୟ ଥିଲେ ।

### ବ୍ୟକ୍ତିଗତ ଜୀବନ 
ଉମା ନେହେରୁଙ୍କ ଜନ୍ମ ଆଗ୍ରାରେ ହୋଇଥିଲା, ଏବଂ ସେ ହୁବଳୀର ସେଣ୍ଟ ମେରୀ'ସ କନଭେଣ୍ଟରେ ଶିକ୍ଷା ଗ୍ରହଣ କରିଥିଲେ । ୧୯୦୧ ମସିହାରେ, ସେ ଜବାହରଲାଲ ନେହେରୁଙ୍କ ଭାଇ *ଶ୍ୟାମଲାଲ ନେହେରୁ*ଙ୍କ ସହ ବିବାହ କରିଥିଲେ । ତାଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଥିଲେ—*ଶ୍ୟାମ କୁମାରୀ* ଓ ଆ*ନନ୍ଦ କୁମାର* । ଆନନ୍ଦ କୁମାରଙ୍କ ପୁଅ ଅରୁଣ ନେହେରୁ ୧୯୮୦ ଦଶକରେ ରାଜୀବ ଗାନ୍ଧୀଙ୍କ ସରକାରରେ ଏକ କେନ୍ଦ୍ରୀୟ ମନ୍ତ୍ରୀ ଥିଲେ।

ଉମା ନେହେରୁ ୨୮ ଅଗଷ୍ଟ ୧୯୬୩ ରେ ଲକ୍ଷ୍ଣୌରେ ଶେଷ ନିଃଶ୍ଵାସ ତ୍ୟାଗ କରିଥିଲେ ।

## ଆଧାର 
ଶ୍ରେଣୀ:୧୮୮୪ ଜନ୍ମ
ଅନାମିକା ଶାହା

**ଅନାମିକା ଶାହା** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳା କଥାଚିତ୍ର ଜଗତରେ କାମ କରନ୍ତି ।

## ପ୍ରାରମ୍ଭିକ ଜୀବନ
ଅନାମିକା ବଙ୍ଗଳାଦେଶର ଖୁଲ୍‌ନାର ଜୋସ୍ସେର ଜିଲ୍ଲାରେ ଜନ୍ମଗ୍ରହଣ କରିଥିଲେ । ଜନ୍ମ ସମୟରେ ତାଙ୍କ ନାମ ଥିଲା ଉଷା ଶାହା । ୧୯୬୧ ମସିହାରେ, ସେ ଦେଶବନ୍ଧୁ ବାଳିକା ବିଦ୍ୟାଳୟରୁ ତାଙ୍କର ବିଦ୍ୟାଳୟ ସ୍ତରୀୟ ଶିକ୍ଷା ଶେଷ କରି ସ୍କଟିଶ ଚର୍ଚ୍ଚ କଲେଜରେ ଯୋଗ ଦେଇଥିଲେ । ୧୯୭୩ ମସିହାରେ, ସେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଆଶାର ଆଲୋ* । ୧୯୭୪ ମସିହାରେ, ସେ ଟଲିଉଡ୍‌ରେ ମଧ୍ୟ କାମ କରିଥିଲେ, ସେ ତରୁଣ ମଜୁମଦାରଙ୍କ *ସଂସାର ସିମନ୍ତ*ରେ କାମ କରିଥିଲେ ।

## ଅଭିନୀତ କଥାଚିତ୍ର 
### ୧୯୭୩-୨୦୦୦ 
* *ଆଶାର ଆଲୋ* (୧୯୭୩)
* *ସଂସାର ସିମନ୍ତ* (୧୯୭୪)
* *ଗୋଲାପ ବାଉ* (୧୯୭୭)
* *ଦୁଇ ପୁରୁଷ* (୧୯୭୮)
* *ଗଣଦେବତା* (୧୯୭୯)
* *ରାଜନନ୍ଦିନୀ* (୧୯୮୦)
* *ପ୍ରତିଶୋଧ* (୧୯୮୧)
* *ଆଗାମି କାଲ* (୧୯୮୩)
* *ଅଗ୍ନି ଶୁଦ୍ଧି* (୧୯୮୪)
* *ଥେକେ ତାଲ ପର୍ଯନ୍ତ* (୧୯୮୫)
* *ଅମର କଣ୍ଟକ* (୧୯୮୬)
* *ସୋମ ମନେ ନା* (୧୯୯୨)
* *ରକ୍ତନଦୀର ଧାରା* (୧୯୯୪)
* *ନାଚ ନାଗିନୀ ନାଚ ରେ* (୧୯୯୬)

### ୨୦୦୦-ବର୍ତ୍ତମାନ 
* *ଶ୍ୱଶୁରବାଡ଼ି ଜିନ୍ଦାବାଦ* (୨୦୦୦)
* *ସାଥୀ* (୨୦୦୨)
* *ମାୟାର ଆଞ୍ଚଲ* (୨୦୦୩)
* *ଅର୍ଜୁନ ଆମାର ନାମ* (୨୦୦୩)
* *ପରିବାର* (୨୦୦୪)
* *ବାଜି* (୨୦୦୫)
* *ଜୋର* (୨୦୦୮)
* *ଜନମାତାଟା* (୨୦୦୮)
* *ଆମି ମନ୍ତ୍ରୀ ହବୋ* (୨୦୧୧)
* *ମୋନେ ମୋନେ ଭାଲୋବାସା* (୨୦୧୧)
* *ସୋମ ବୋଲେ ପ୍ରିୟା ପ୍ରିୟା* (୨୦୧୧)
* *ଓହ ମାଇ ଲାଭ* (୨୦୧୧)
* *ବାଙ୍ଗାଲ ଘୋଟି ଫଟଫଟି* (୨୦୧୨)
* *ପ୍ରୟୋଶିଟ୍ଟୋ* (୨୦୧୨)
* *ପାଙ୍ଗା ନିବି ନା ସାଲା* (୨୦୧୩)
* *ଆଶ୍ରମକେ ଭାଲୋବାସା* (୨୦୧୬)
* *ଟୁସ୍କି* (୨୦୧୮)
* *ହୋଇଚୋଇ ଆନଲିମିଟେଡ* (୨୦୧୮)
## ଟେଲିଭିଜନ 
* *ଆଲୋ ଛାୟା*
* *ଦିଦି ନାମ୍ବାର ୧*
* *ସୀମାନା ପେରିୟେ*

## References 
## External links 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
କନକଲତା ବରୁଆ

**କନକଲତା ବରୁଆ** (୨୨ ଡିସେମ୍ବର ୧୯୨୪ – ୨୦ ସେପ୍ଟେମ୍ବର ୧୯୪୨) ଏକ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । ସେ ୧୯୪୨ ମସିହାର ‘ଭାରତ ଛାଡ଼ ଆନ୍ଦୋଳନ’ ସମୟରେ ଜାତୀୟ ପତାକା ଧରି ବିରୋଧ ପ୍ରଦର୍ଶନର ନେତୃତ୍ୱ ନେଇଥିବା ବେଳେ, ବ୍ରିଟିଶ ଶାସନାଧୀନ ‘ଇଣ୍ଡିଆନ୍ ଇମ୍ପେରିଆଲ୍ ପୋଲିସ’ ର ଗୁଳିରେ ଶହୀଦ ହୋଇଥିଲେ।

## ପ୍ରାରମ୍ଭିକ ଜୀବନ 
ଆସାମର ତେଜପୁର ଅଞ୍ଚଳର କନକଲତା ଉଦ୍ୟାନ କିମ୍ବା ରକ୍‌ ଗାର୍ଡେନରେ ଘଟଣାବଳୀକୁ ଚିତ୍ରିତ କରୁଥିବା ଏକ ମୂର୍ତ୍ତି ଅଛି।

ସେ ୨୨ ଡିସେମ୍ବର ୧୯୨୪ ରେ ଜନ୍ମ ଗ୍ରହଣ କରିଥିଲେ। କନକଲତା ବରୁଆ, ଆସାମର ଅବିଭକ୍ତ ଦର୍ରାଙ୍ଗ ଜିଲ୍ଲାର ବୋରଙ୍ଗାବାରୀ ଗାଁରେ କୃଷ୍ଣ କାନ୍ତ ଓ କର୍ଣେଶ୍ୱରୀ ବରୁଆଙ୍କ ଝିଅ ଭାବରେ ଜନ୍ମ ହୋଇଥିଲେ । ତାଙ୍କ ବଡଦାଦା ଘନ କାନ୍ତ ବରୁଆ ଦର୍ରାଙ୍ଗର ଏକ ପ୍ରସିଦ୍ଧ ଶିକାରୀ ଥିଲେ । ତାଙ୍କ ପୂର୍ବପୁରୁଷ ଡୋଳାକଶାରିଆ ବରୁଆ ରାଜ୍ୟ (ଏକ ଚୁତିଆ ଭୃତ୍ୟ ଚିଫଡ଼ମ) ସ‌ହିତ ସଂପୃକ୍ତ ଥିଲେ, ଯାହା ପରେ ସେମାନେ ଡୋଳାକଶାରିଆ ଉପାଧି ଛାଡ଼ି ବରୁଆ ଉପାଧି ଧାରଣ କରିଥିଲେ । ତାଙ୍କୁ ଯେତେବେଳେ ମାତ୍ର ପାଞ୍ଚ ବର୍ଷ ବୟସ, ତାଙ୍କ ମାଆ ମୃତ୍ୟୁ ବରଣ କରନ୍ତି । ଏହାପରେ ତାଙ୍କ ବାପା ପୁଣି ବିବାହ କରିଥିଲେ । ତେବେ ତାଙ୍କୁ ୧୩ ବର୍ଷ ବୟସରେ ପିତାଙ୍କର ମଧ୍ୟ ମୃତ୍ୟୁ ହୁଏ । ସେ ତୃତୀୟ ଶ୍ରେଣୀ ପର୍ଯ୍ୟନ୍ତ ପଢ଼ିଥିଲେ, କିନ୍ତୁ ଏହା ପରେ ଛୋଟ ଭାଇ ଭଉଣୀମାନଙ୍କ ଦେଖାଶୁଣା କରିବାକୁ ପାଇଁ ପଢ଼ା ଛାଡ଼ିଦେଇଥିଲେ ।

## ସ୍ୱାଧୀନତା ଆନ୍ଦୋଳନରେ ଭାଗିଦାରି 
ଭାରତ ଛାଡ଼ ଆନ୍ଦୋଳନ ସମୟରେ, କନକଲତା ବରୁଆ ମୃତ୍ୟୁ ବାହିନୀ ନାମକ ଏକ ଯୁବ ଦଳରେ ଯୋଗ ଦେଇଥିଲେ, ଯାହା ଗୋହପୁର ଉପବିଭାଗର ଯୁବକମାନେ ଗଠିତ କରିଥିଲେ । ୨୦ ସେପ୍ଟେମ୍ବର ୧୯୪୨ ରେ, ବାହିନୀ ନିଷ୍ପତ୍ତି ନେଇଥିଲା ଯେ ସେ ଥାନା ଉପରେ ଜାତୀୟ ପତାକା ଉତ୍ତୋଳନ କରିବେ । କନକଲତା ନିରସ୍ତ୍ର ଗ୍ରାମବାସୀମାନଙ୍କ ସ‌ହିତ ଏକ ଶୋଭାଯାତ୍ରାର ନେତୃତ୍ୱ କରି ଯାଉଥିଲେ । ଥାନା ଅଧିକାରୀ ରେବତି ମହନ ସୋମ ତାଙ୍କୁ ଶୋଭାଯାତ୍ରା ବନ୍ଦ କରିବା ଲାଗି ଚେତାବନୀ ଦେଇଥିଲେ, କିନ୍ତୁ ସେମାନେ ଶୋଭାଯାତ୍ରା ଜାରି ରଖିଥିଲେ । ପୋଲିସ ଗୁଳି ଚଳାଇଲେ। କନକଲତା ଗୁଳିବିଦ୍ଧ ହୋଇ ପଡ଼ିଗଲେ । ସେ ଧରିଥିବା ଝଣ୍ଡାଟି ମୁକୁନ୍ଦ କାକୋଟି ଉଠାଇ ନେଲେ, କିନ୍ତୁ ସେ ମଧ୍ୟ ପୋଲିସ ଗୁଳିର ଶିକାର ହେଲେ । ଦୁହେଁ ସେହିଠାରେ ମୃତ୍ୟୁବରଣ କଲେ । ସେତେବେଳେ କନକଲତାର ବୟସ ମାତ୍ର ୧୭ ବର୍ଷ ଥିଲା ।

## ସମ୍ମାନ 
୧୯୯୭ ମସିହାରେ ଭାରତୀୟ କୋଷ୍ଟ ଗାର୍ଡ ପକ୍ଷରୁ ଜଳସୀମା ସୁରକ୍ଷା ପାଇଁ ଚାଲୁ କରାଯାଇଥିବା ଯୁଦ୍ଧ ଯାହାଜ ICGS Kanak Lata Barua ତାଙ୍କ ନାମରେ ନାମିତ । ୨୦୧୧ ମସିହାରେ ଗୌରୀପୁରରେ ତାଙ୍କର ଏକ ପୂର୍ଣ୍ଣାବୟବ ମୂର୍ତ୍ତି ଉନ୍ମୋଚନ କରାଯାଇଥିଲା । ମୃତ୍ୟୁ ପୂର୍ବରୁ ତାଙ୍କ ଆବେଗପୂର୍ଣ୍ଣ ଭାଷଣ ଆଜି ବି ଲୋକଙ୍କ ପାଇଁ ପ୍ରେରଣା ହିସାବରେ ବ୍ୟବହୃତ ହୁଏ ।

### ଲୋକପ୍ରିୟ ସଂସ୍କୃତିରେ ପ୍ରତିଫଳନ 
ତାଙ୍କ କଥାକୁ ନିର୍ଦ୍ଦେଶକ ଚନ୍ଦ୍ର ମୁଦୋଇଙ୍କ ଚଳଚ୍ଚିତ୍ର “ଏপাহ ফুলিল এপাহ শৰিল” (Epaah Phulil Epaah Xoril) ରେ ପୁନଃର୍ନିର୍ମାଣ କରାଯାଇଛି । ଏହାର ହିନ୍ଦୀ ସଂସ୍କରଣ “ପୂରବ କି ଆୱାଜ” ନାମରେ ରିଲିଜ୍ କରାଯାଇଛି, ଯାହା ଅଧିକରୁ ଅଧିକ ଦର୍ଶକମାନଙ୍କ ପାଖରେ ପହଞ୍ଚିବା ଉଦ୍ଦେଶ୍ୟରେ କରା ଯାଇଛି ।

## ଆଧାର 
ଶ୍ରେଣୀ:୧୯୨୪ ଜନ୍ମ
ଭୂଷଣ ରାମକୃଷ୍ଣ ଗୱାଇ

**ଭୂଷଣ ରାମକୃଷ୍ଣ ଗୱାଇ** (ବି.ଆର. ଗୱାଇ) (ଜନ୍ମ: ୨୪ ନଭେମ୍ବର ୧୯୬୦) ଜଣେ ଭାରତୀୟ ନ୍ୟାୟବିଦ୍‌, ଯିଏ ୧୪ ମେ ୨୦୨୫ ଠାରୁ ଭାରତର ୫୨ତମ ମୁଖ୍ୟ ବିଚାରପତି ଭାବରେ କାର୍ଯ୍ୟରତ ଅଛନ୍ତି । ସେ ବମ୍ବେ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଓ ବର୍ତ୍ତମାନ ଜାତୀୟ ଆଇନ ସେବା ସଂସ୍ଥା (National Legal Services Authority) ର କାର୍ଯ୍ୟନିର୍ବାହୀ ଅଧ୍ୟକ୍ଷ ଅଛନ୍ତି ।

## ବ୍ୟକ୍ତିଗତ ଜୀବନ 
ଭୂଷଣ ରାମକୃଷ୍ଣ ଗୱାଇଙ୍କ ଜନ୍ମ ୨୪ ନଭେମ୍ବର ୧୯୬୦ ରେ ଆର. ଏସ୍. ଗୱାଇ ଓ କମଳାଙ୍କ ଘରେ ହୋଇଥିଲା । ତାଙ୍କ ବାପା ଆର.ଏସ୍. ଗୱାଇ ଜଣେ ପୂର୍ବତନ ସାଂସଦ, ରାଜ୍ୟପାଳ ଓ ରିପବ୍ଲିକନ୍ ପାର୍ଟି ଅଫ୍ ଇଣ୍ଡିଆ (ଗୱାଇ) ଅଂଶର ନେତୃତ୍ୱ ଦେଇଥିଲେ । ତାଙ୍କ ଭାଇ ରାଜେନ୍ଦ୍ର ଗୱାଇ ମଧ୍ୟ ଜଣେ ରାଜନୈତିକ ବ୍ୟକ୍ତିତ୍ୱ। ସେମାନେ ବି.ଆର୍. ଅମ୍ବେଦକରଙ୍କ ଦ୍ୱାରା ପ୍ରେରିତ ଓ ବୌଦ୍ଧ ଧର୍ମାନୁଗତ।

## ପ୍ରାରମ୍ଭିକ ଜୀବନ ଓ ପେଶା 
ଗୱାଇଙ୍କ ଜନ୍ମ ମହାରାଷ୍ଟ୍ରର ଅମରାବତୀରେ ହୋଇଥିଲା । ସେ ୧୬ ମାର୍ଚ୍ଚ ୧୯୮୫ ରେ ଓକିଲ ଭାବେ ତାଲିକାଭୁକ୍ତ ହେଲେ । ସେ ବମ୍ବେର ପୂର୍ବତନ ଅଟର୍ଣୀ ଜେନେରାଲ୍ ବାର୍. ରାଜା ଭୋଂସାଲେ ସହ କାର୍ଯ୍ୟ କଲେ । ୧୯୮୭ ରୁ ୧୯୯୦ ପର୍ଯ୍ୟନ୍ତ ବମ୍ବେ ହାଇକୋର୍ଟରେ ସ୍ୱତନ୍ତ୍ର ଭାବେ ଓକିଲାତି ଚଲାଇଥିଲେ। ୧୯୯୦ ପରେ ସେ ପ୍ରଧାନତଃ ନାଗପୁର ବେଞ୍ଚରେ ଓକିଲାତି କରିଥିଲେ। ସେ ସଂବିଧାନିକ ଓ ପ୍ରଶାସନିକ ଆଇନରେ ମଧ୍ୟ ଓକିଲାତି କରିଥିଲେ।

ସେ ନାଗପୁର ନଗର ନିଗମ, ଅମରାବତୀ ନଗର ନିଗମ ଓ ଅମରାବତୀ ବିଶ୍ୱବିଦ୍ୟାଳୟ ପାଇଁ ଆଇନ ପରାମର୍ଶଦାତା ଥିଲେ । ସେ SICOM, DCVL ଭଳି ବିଭିନ୍ନ ସ୍ୱୟଂଶାସିତ ସଂଗଠନ ଓ ନିଗମ, ଏବଂ ବିଦର୍ଭ ଅଞ୍ଚଳର ବିଭିନ୍ନ ପଞ୍ଚାୟତ/ନଗରପାଳିକା ପାଇଁ ନିୟମିତ ଭାବେ ଓକିଲ ଭାବେ ପ୍ରତିନିଧିତ୍ୱ କରୁଥିଲେ ।

ସେ ଅଗଷ୍ଟ ୧୯୯୨ ରୁ ଜୁଲାଇ ୧୯୯୩ ପର୍ଯ୍ୟନ୍ତ ବମ୍ବେ ହାଇକୋର୍ଟ, ନାଗପୁର ବେଞ୍ଚରେ ସହଯୋଗୀ ସରକାରୀ ଅଧିବକ୍ତା ଓ ଅତିରିକ୍ତ ସାଧାରଣ ଅଭିଯୋଜକ ଭାବେ କାର୍ଯ୍ୟ କରିଥିଲେ । ୧୭ ଜାନୁଆରୀ ୨୦୦୦ ରେ ସେ ନାଗପୁର ବେଞ୍ଚ ପାଇଁ ସରକାରୀ ଅଧିବକ୍ତା ଓ ସାଧାରଣ ଅଭିଯୋଜକ ଭାବେ ନିଯୁକ୍ତ ହେଲେ । ୧୪ ନଭେମ୍ବର ୨୦୦୩ ରେ ସେ ବମ୍ବେ ହାଇକୋର୍ଟର ଅତିରିକ୍ତ ବିଚାରପତି ଭାବେ ନିଯୁକ୍ତ ହେଲେ ।

୧୪ ମେ ୨୦୨୫ରେ ସେ ଭାରତର ସର୍ବୋଚ୍ଚ ନ୍ୟାୟାଳୟର ୫୨ତମ ମୁଖ୍ୟ ବିଚାରପତି ଭାବେ ଶପଥ ଗ୍ରହଣ କଲେ ।

ନ୍ୟାୟମୂର୍ତ୍ତି ଭୂଷଣ ରାମକୃଷ୍ଣ ଗୱାଇ ଭାରତର ପ୍ରଥମ ବୌଦ୍ଧ ମୁଖ୍ୟ ବିଚାରପତି ହେବେ । ସେ ଦ୍ୱିତୀୟ ଦଳିତ (ଏସ୍‌.ସି.) ବ୍ୟକ୍ତି ଭାବରେ ଏହି ପଦବୀରେ ରହିବେ, ଯେଉଁଠାରେ ପୂର୍ବରୁ ନ୍ୟାୟମୂର୍ତ୍ତି କେ. ଜି. ବାଳକୃଷ୍ଣନ୍ ଏହି ପଦ ଧାରଣ କରିଥିଲେ । ୨୦୨୫ ମସିହା ସୁଦ୍ଧା, ଭାରତ ସୁପ୍ରିମକୋର୍ଟରେ ତିନିଜଣ ଦଳିତ ବିଚାରପତି ବର୍ତ୍ତମାନ କାର୍ଯ୍ୟରତ- ଜଷ୍ଟିସ୍ ବି.ଆର୍. ଗୱାଇ, ଜଷ୍ଟିସ୍ ସି.ଟି. ରବିକୁମାର ଓ ଜଷ୍ଟିସ୍ ପ୍ରସନ୍ନ ବରାଳେ। ଏହା ଭାରତର ସୁପ୍ରିମକୋର୍ଟ ଇତିହାସରେ ଦଳିତ ଲୋକଙ୍କର ସର୍ବାଧିକ ପ୍ରତିନିଧିତ୍ୱକୁ ସୂଚାଏ । 

## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଦଳିତ ଲୋକ
ଶ୍ରେଣୀ:ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ମୂଖ୍ୟ ବିଚାରପତି
ଉପେନ୍ଦ୍ର ପ୍ରସାଦ ମହଲା

**ଉପେନ୍ଦ୍ର ପ୍ରସାଦ ମହଲା** ଜଣେ ଓଡ଼ିଆ ଭାଷୀ ସାହିତ୍ୟିକ ଓ ସାମ୍ବାଦିକ । ବୃତ୍ତି ଓ ପ୍ରବୃତ୍ତିଗତ ସଫଳତା ନିମନ୍ତେ ସେ ଅନେକ ସମ୍ମାନର ଅଧିକାରୀ । 
## ସଂକ୍ଷିପ୍ତ ଜୀବନୀ
ଉପେନ୍ଦ୍ର ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ବାଣୀବିହାରରୁ ସ୍ନାତକୋତ୍ତର ସମାପ୍ତି ପରେ ସେ ସାମ୍ବାଦିକତାକୁ ହିଁ ବୃତ୍ତି ଭାବେ ଗ୍ରହଣ କରି ନେଇଥିଲେ । ଦୀର୍ଘ ୪ ଦଶନ୍ଧିରୁ ଅଧିକ ସମୟ ଧରି ସେ ଦୈନିକ ଧରିତ୍ରୀର ଫିଲଡ଼ ଓ ଡେକ୍ସ ରିପୋର୍ଟିଙ୍ଗ ଦାୟିତ୍ୱ ସମ୍ପାଦନ କରିବା ସହିତ ଦୈନିକ ପ୍ରମେୟରେ ମଧ୍ୟ କାର୍ଯ୍ୟ କରିଛନ୍ତି । *ବାଟ ଅବାଟ* ଧାରାବାହିକ ରଚନା କରିବା ସହ ଶତାଧିକ ବିଶିଷ୍ଟ ବ୍ୟକ୍ତିଙ୍କ ସାକ୍ଷାତକାର ସଂଗ୍ରହ କରିଛନ୍ତି । ସେ ଅନେକ ଫିଚର, କବିତା ଓ ଗଳ୍ପ ମଧ୍ୟ ରଚନା କରିଛନ୍ତି । ସାମ୍ବାଦିକତା କ୍ଷେତ୍ରରେ ଜଣେ ଉତ୍ତମ ପ୍ରଶିକ୍ଷକ ଭାବେ ସେ ଜଣାଶୁଣା । ସେ "ଗାଁ କନିଅର" ପତ୍ରିକା, ଭଦ୍ରକ କଲେଜରେ ପ୍ରାଚୀର ପତ୍ର "ପ୍ରତୀଚୀ" ତଥା ଦେବେନ୍ଦ୍ର ସ୍ମରଣିକା ସହିତ ୨୦ ବର୍ଷରୁ ଊର୍ଦ୍ଧ୍ବ ଧରିତ୍ରୀ ବାର୍ଷିକ ପତ୍ରିକାର ସମ୍ପାଦନା କରିଥିଲେ । ବାଣୀବିହାରରେ ପଢ଼ିବା ବେଳେ ମୋଟ ୫ଜଣ ସହପାଠୀଙ୍କ ସହ ମିଶି "ଅନ୍ୟ ସକାଳ" କବିତା ସଙ୍କଳନ ୧୯୮୨ରେ ପ୍ରକାଶ କରିଥିଲେ ।

## ରଚନାବଳୀ 
* ରୋମାଞ୍ଚିତ ଅନ୍ଧାର (ଫିଚର)
* ନୀଳ ଶୂନ୍ୟର ସଖୀ (କବିତା)
* Innovative News Makers
* Blueprint for Success

## ପୁରସ୍କାର ଓ ସମ୍ମାନ 
* ନାରଦ ସମ୍ମାନ, ୨୦୨୫
* ଦିବ୍ୟାଲୋକ ସନ୍ଧାନେ ସାମ୍ବାଦିକ ରତ୍ନ ସମ୍ମାନ ୨୦୨୫
* ଖୋର୍ଦ୍ଧା ମହୋତ୍ସବ ସମ୍ମାନ
* ଷ୍ଟୋରୀ ମିରର ସମ୍ମାନ
* ପ୍ରତିଲିପି ସାହିତ୍ୟ ସମ୍ମାନ
## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର

**କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର** ଯାହାକି **ଯୁବ ପୁରସ୍କାର** ଭାବରେ ମଧ୍ୟ ଜଣାଶୁଣା, ଭାରତରେ ପ୍ରଦାନ କରାଯାଉଥିବା ଏକ ସାହିତ୍ୟ ପୁରସ୍କାର ଅଟେ । ଏହା ସାହିତ୍ୟ ଏକାଡେମୀ ଦ୍ୱାରା ଭାରତର ନ୍ୟାସନାଲ୍ ଏକାଡେମୀ ଅଫ୍ ଲେଟର୍‌ସ୍ ଦ୍ୱାରା ୨୪ଟି ଭାଷାରେ ୩୫ ବର୍ଷରୁ କମ୍ ବୟସର ଯୁବ ସାହିତ୍ୟିକମାନଙ୍କୁ ପ୍ରଦାନ କରାଯାଇଥାଏ । ଏହି ପୁରସ୍କାର ୨୦୧୧ ମସିହାରୁ ପ୍ରଦାନ କରାଯାଇ ଆସୁଛି । ଏହି ପୁରସ୍କାରରେ ନଗଦ ୫୦,୦୦୦ ଟଙ୍କା ଏବଂ ତାମ୍ରଫଳକ ବିଶିଷ୍ଟ ଏକ ଟ୍ରଫି ପ୍ରଦାନ କରାଯାଇଥାଏ ।

## ପୁରସ୍କାର ପ୍ରଦାନ କରାଯାଉଥିବା ଭାଷା 
* ଅହମିୟା
* ବଙ୍ଗଳା
* ବୋଡ଼ୋ
* ଡୋଗ୍ରି
* ଇଂରାଜୀ
* ଗୁଜରାଟୀ
* ହିନ୍ଦୀ
* କନ୍ନଡ଼
* କାଶ୍ମୀରୀ
* କୋଙ୍କଣୀ
* ମୈଥିଳୀ
* ମାଲାୟଲମ
* ମଣିପୁରୀ
* ମରାଠୀ
* ନେପାଳୀ
* ଓଡ଼ିଆ
* ପଞ୍ଜାବୀ
* ରାଜସ୍ଥାନୀ
* ସଂସ୍କୃତ
* ସାନ୍ତାଳୀ
* ସିନ୍ଧି
* ତାମିଲ
* ତେଲୁଗୁ
* ଉର୍ଦ୍ଦୁ

## ଓଡ଼ିଆ ଭାଷାର ପୁରସ୍କାର 
## ଆଧାର 
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ
ଶ୍ରେଣୀ:ଭାରତୀୟ ସାହିତ୍ୟ ସମ୍ମାନ
ଶ୍ରେଣୀ:ଓଡ଼ିଆ ଭାଷା
ସିମ୍ରନ ମହାରଣା

**ସିମ୍ରନ ମହାରଣା** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ ଦୂରଦର୍ଶନରେ କାମ କରନ୍ତି । ସେ *ଆଶା*, *ସିନ୍ଦୂର ବିନ୍ଦୁ*, *ସିନ୍ଦୂରର ଅଧିକାର* ଭଳି ଧାରାବାହିକରେ କାମ କରିବା ପାଇଁ ଜଣାଶୁଣା ।

## ଅଭିନୀତ ଧାରାବାହିକ 
## ଆଧାର
## ଅଧିକ ତଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ବ୍ରିଗିଡ଼ା ସାଗା

**ବ୍ରିଗିଡ଼ା ସାଗା** (ଜନ୍ମ: ୧୪ ଜାନୁଆରୀ ୨୦୦୦) ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ତାମିଲ କଥାଚିତ୍ର ଜଗତରେ କାମ କରନ୍ତି । ସେ *ବର୍ମା* (୨୦୨୦), *ବେଲାନ* (୨୦୨୧), *ଇରାବିନ ନିଜଲ* (୨୦୨୨) ଓ *ଗରୁଡନ୍* (୨୦୨୪) ଆଦି କଥାଚିତ୍ରରେ ତାଙ୍କ ଅଭିନୀତ ଭୂମିକା ପାଇଁ ଜଣାଶୁଣା ।

## ଅଭିନୟ ଜୀବନ
*ଆହା କଲ୍ୟାଣମ୍* ସିରିଜ୍‌ରେ ତାଙ୍କ ଅଭିନୀତ ଭୂମିକ ପବି ଟିଚର୍ ପାଇଁ ସେ ଜଣାଶୁଣା । ସେ *ଆୟୋଗ୍ୟ*, *ମାଷ୍ଟର୍* ଓ *ବେଲାନ* ଭଳି କଥାଚିତ୍ରରେ ସେ କାମ କରିଛନ୍ତି । ୨୦୨୨ ମସିହାର କଥାଚିତ୍ର *ଇରାବିନ ନିଜାଲ*ରେ, ସେ ଏକ ଗୁରୁତ୍ୱପୂର୍ଣ୍ଣ ଭୂମିକାରେ ଅଭିନୟ କରିଥିଲେ । ୨୦୨୩ ମସିହାର ତେଲୁଗୁ କଥାଚିତ୍ର *ସିନ୍ଦୂରମ୍‌*ରେ ମୁଖ୍ୟ ନାୟିକା ଭାବରେ କାମ କରିଥିଲେ ।

## ଅଭିନୀତ କଥାଚିତ୍ର 
### ଟେଲିଭିଜନ
* *ଆହା କଲ୍ୟାଣମ୍* (୨୦୧୯) ପବି ଟିଚର୍ ଭାବରେ (ବ୍ଲାକ୍‌ସିପ୍ ଟିଭି)

## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୦୦ ଜନ୍ମ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଚେନ୍ନାଇର ଅଭିନେତ୍ରୀ
ଝ

ବର୍ଗ୍ୟ **ଝ** ଓଡ଼ିଆ ବର୍ଣ୍ଣମାଳାର ଏକ ବ୍ୟଞ୍ଜନ ବର୍ଣ୍ଣ । ଏହା ବ୍ୟଞ୍ଜନ ବର୍ଣ୍ଣର ୯ମ ଓ "ଚ ବର୍ଗ"ର ୩ୟ ବର୍ଣ୍ଣ । କଥିତ ଭାଷାରେ ବର୍ଗ୍ୟ ଜ ଓ ଅନ୍ତସ୍ଥ ଯ ଭିତରେ ତଅଅତ ନଥଅଏ ‌

## କମ୍ପ୍ୟୁଟର କୋଡ଼ 
ଆଇ.ପି.ଏ. କୋଡ଼ ସାରଣୀ ଏକ୍ସଟେନସନରୁ ଇଉନିକୋଡ଼ରେ ଏହାର କୋଡ଼ ବିନ୍ଦୁ ହେଲା U+0B1D

## ଆଧାର 
ଶ୍ରେଣୀ:ଓଡ଼ିଆ ବର୍ଣ୍ଣମାଳା
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ଲିପି
ଶ୍ରେଣୀ:ବ୍ୟଞ୍ଜନ ବର୍ଣ୍ଣ
ରାଜସ୍ଥାନ ଉଚ୍ଚ ନ୍ୟାୟାଳୟ

**ରାଜସ୍ଥାନ ଉଚ୍ଚ ନ୍ୟାୟାଳୟ** ରାଜସ୍ଥାନ ରାଜ୍ୟର ସର୍ବୋଚ୍ଚ ନ୍ୟାୟାଳୟ । ଏହା ରାଜସ୍ଥାନର ଯୋଧପୁରରେ ଅବସ୍ଥିତ । ଏହା ୨୯ ଅଗଷ୍ଟ ୧୯୪୯ ରେ *ରାଜସ୍ଥାନ ଉଚ୍ଚ ନ୍ୟାୟାଳୟ ଅର୍ଡିନାନ୍ସ, ୧୯୪୯* ଅନୁଯାୟୀ ସ୍ଥାପିତ ହୋଇଥିଲା । ବର୍ତ୍ତମାନ ଏହି ନ୍ୟାୟାଳୟରେ ନ୍ୟାୟଧୀଶମାନଙ୍କ ପାଇଁ ମଞ୍ଜୁରିଯୋଗ୍ୟ ପଦସଂଖ୍ୟା ୫୦ ଅଟେ, କିନ୍ତୁ ଅଧୁନା ପଦାସୀନ ବିଚାରପତିଙ୍କ ସଂଖ୍ୟା ୩୪ ଅଟେ ।

## ଇତିହାସ 
ରାଜସ୍ଥାନର ଏକୀକରଣ ପୂର୍ବରୁ ରାଜ୍ୟର ବିଭିନ୍ନ ପ୍ରାନ୍ତରେ ପାଞ୍ଚଟି ଉଚ୍ଚ ନ୍ୟାୟାଳୟ କାର୍ଯ୍ୟରତ ଥିଲା – ଯୋଧପୁର, ଜୟପୁର, ବିକାନେର, ପୂର୍ବତନ ରାଜସ୍ଥାନ ଓ ମତ୍ସ୍ୟ ସଂଘର ଉଚ୍ଚ ନ୍ୟାୟାଳୟ । *ରାଜସ୍ଥାନ ଉଚ୍ଚ ନ୍ୟାୟାଳୟ ଅର୍ଡିନାନ୍ସ, ୧୯୪୯* ମାଧ୍ୟମରେ ଏହି ସମସ୍ତ ଅଲଗା ଅଧିକାର କ୍ଷେତ୍ରଗୁଡିକୁ ବିଲୋପ କରାଯାଇ ଗୋଟିଏ ଉଚ୍ଚ ନ୍ୟାୟାଳୟ ରାଜ୍ୟ ପାଇଁ ଗଠିତ ହେଲା । ରାଜସ୍ଥାନ ଉଚ୍ଚ ନ୍ୟାୟାଳୟ ୧୯୪୯ ମସିହାରେ ଜୟପୁରରେ ସ୍ଥାପିତ ହୋଇଥିଲା ଓ ୨୯ ଅଗଷ୍ଟ ୧୯୪୯ ରେ ରାଜପ୍ରମୁଖ ମହାରାଜା ସାୱାଇ ମାନ୍ ସିଂହଙ୍କ ଦ୍ୱାରା ଉଦ୍‌ଘାଟିତ ହୋଇଥିଲା । ପରେ ୧୯୫୬ ମସିହାରେ ରାଜସ୍ଥାନ ସମ୍ପୂର୍ଣ୍ଣ ଭାବେ ଏକୀକରଣ ହେବା ପରେ, ସତ୍ୟନାରାୟଣ ରାଓ କମିଟିର ସୁପାରିଶ ଅନୁଯାୟୀ ଏହି ଉଚ୍ଚ ନ୍ୟାୟାଳୟକୁ ଯୋଧପୁରକୁ ସ୍ଥାନାନ୍ତର କରାଗଲା।

ଏହି ଉଚ୍ଚ୍ଚ ନ୍ୟାୟାଳୟର ପ୍ରଥମ ମୁଖ୍ୟ ବିଚାରପତି ଥିଲେ କମଳା କାନ୍ତ ବର୍ମା । ରାଜ୍ୟ ପୁନର୍ଗଠନ ଅଧିନିୟମ (ଷ୍ଟେଟସ୍ ରିଓର୍ଗାନାଇଜେସନ୍ ଆକ୍ଟ, ୧୯୫୬) ର ଧାରା ୫୧ (୨) ଅନୁଯାୟୀ ୩୧ ଜାନୁଆରୀ ୧୯୭୭ ରେ ଜୟପୁରରେ ଗୋଟିଏ ଉଚ୍ଚ ନ୍ୟାୟାଳୟର ବେଞ୍ଚ ଗଠିତ ହୋଇଥିଲା, ଯାହା ୧୯୫୮ ରେ ବିଲୋପ କରାଯାଇଥିଲା ।

୨୦୧୯ ମସିହାରେ ଏହି ଉଚ୍ଚ ନ୍ୟାୟାଳୟକୁ ଯୋଧପୁର ସହର କେନ୍ଦ୍ରରୁ ବାହାରକୁ ଏକ ନୂଆ ପ୍ରାଙ୍ଗଣରେ ସ୍ଥାନାନ୍ତର କରାଯାଇଥିଲା । ଭାରତର ତତକାଳୀନ ରାଷ୍ଟ୍ରପତି ଏହି ନବନିର୍ମିତ ଭବନକୁ ଉଦ୍‌ଘାଟନ କରିଥିଲେ ।

## ବିବାଦ 
୩ ମାର୍ଚ୍ଚ ୧୯୮୯ ତାରିଖରେ, ରାଜସ୍ଥାନ ନ୍ୟାୟିକ ଅଧିକାରୀ ସଂଘ, Lions Club ଦ୍ୱାରା ପ୍ରାୟୋଜିତ ହୋଇ,  ଉଚ୍ଚ ନ୍ୟାୟାଳୟର ଲନ୍‌ ସାମ୍ନାରେ ମହର୍ଷି ମନୁଙ୍କର ଏକ ମୂର୍ତ୍ତି ସ୍ଥାପନ କରିଥିଲେ ଏବଂ ଏଥିପାଇଁ ଉଚ୍ଚ ନ୍ୟାୟାଳୟର ଅନୁମତି ମିଳିଥିଲା । ଏହି ମୂର୍ତ୍ତି ସ୍ଥାପିତ ହେବା ପରଠାରୁ, ଏହା ବହୁ ପ୍ରତିବାଦ, ଆଇନ ଚ୍ୟାଲେଞ୍ଜ୍‌ ଓ ଏକ ରାୟ ଅନୁଯାୟୀ ଅପସାରଣ ପାଇଁ ଆଦେଶ ବିବାଦର ବିଷୟ ହୋଇଆସିଛି ।

## ଆଧାର 
ଶ୍ରେଣୀ:ଭାରତୀୟ ଆଇନ
ଶ୍ରେଣୀ:ଭାରତୀୟ ଉଚ୍ଚ ନ୍ୟାୟାଳୟସମୂହ
ପୋଣାକା କନକାମ୍ମା

**ପୋଣାକା କନକାମ୍ମା (୧୮୯୧–୧୯୬୩)** ଜଣେ ଭାରତର ସ୍ୱାଧୀନତା ସଂଗ୍ରାମୀ ଓ ନିଷ୍ଠାବାନ ସାମାଜିକ କାର୍ଯ୍ୟକର୍ତ୍ତା ଥିଲେ। ସେ ଭାରତରେ ମହାତ୍ମା ଗାନ୍ଧୀଙ୍କ ଅନୁଗାମୀ ଭାବେ ବର୍ଷାଧିକ କାଳ ଜେଲ୍‌ରେ ରହିଥିଲେ। ସେ ନେଲ୍ଲୋରରେ ଝିଅମାନଙ୍କ ପାଇଁ ଗୋଟିଏ ବଡ଼ ବିଦ୍ୟାଳୟ *ଶ୍ରୀ କସ୍ତୁରୀଦେବୀ ବିଦ୍ୟାଳୟ* ନିର୍ମାଣ କରିଥିଲେ ।

## ସଂକ୍ଷିପ୍ତ ଜୀବନି 
ପୋଣାକା କନକାମ୍ମାଙ୍କ ଜନ୍ମ ୧୦ ଜୁନ୍ ୧୮୯୨ରେ ନେଲ୍ଲୋର ଜିଲ୍ଲାର ମିନାଗଲ୍ଲୁ ଗାଁରେ ଏକ ଧନାଢ୍ୟ ପରିବାରରେ ହୋଇଥିଲା । ତାଙ୍କର ପିଲାବେଳେ ବାଲ୍ୟ ବିବାହ ହୋଇଯାଇଥିଲା । ବିବାହ ସମୟରେ ସେ ମାତ୍ର ଆଠ ବର୍ଷର ଥିଲେ। ସେ ତାଙ୍କ ମାମୁଁ ସୁବ୍ବାରାମ ରେଡ୍ଡି, ଯିଏ ନେଲ୍ଲୋର ସମୀପରେ ଥିବା ପୋଟଲାପୁଡ଼ି ଗାଁର ଏକ ଧନୀ ଜମିଦାର ଥିଲେ, ତାଙ୍କ ସହ ବିବାହ କରିଥିଲେ । ସେ ଯଦିଓ କୌଣସି ଔପଚାରିକ ଶିକ୍ଷାଲାଭ କରି ନ ଥିଲେ, ସେ ନିଜ ପ୍ରଚେଷ୍ଟାରେ ତେଲୁଗୁ, ହିନ୍ଦୀ ଓ ସଂସ୍କୃତ ଭାଷାରେ ଦକ୍ଷତା ଅର୍ଜନ କରିଥିଲେ ।

୧୯୧୩ରେ ନେଲ୍ଲୋର ନିକଟର ପୋଟାଲାପୁଡ଼ି ଗାଁରେ ସମାଜ ସେବା ପାଇଁ ସେ 'ସୁଜନା ରଞ୍ଜନୀ ସମାଜମ୍' ଆରମ୍ଭ କରିଥିଲେ । ସେ ହରିଜନ ଓ ଗରିବ ଲୋକଙ୍କ ଉନ୍ନତି ପାଇଁ ଅନେକ କାମ କରିଥିଲେ । ତାଙ୍କ ସାଙ୍ଗମାନଙ୍କ ସହ ମିଶି ସେ ନେଲ୍ଲୋରର ରାମ ନାୟଡୁଙ୍କ ସହଯୋଗରେ ୧୯୧୩ରେ 'ବିବେକାନନ୍ଦ ପୁସ୍ତକାଳୟ' କୋତ୍ତୁରୁରେ ସ୍ଥାପନା କରିଥିଲେ ।

## ଅସହଯୋଗ ଆନ୍ଦୋଳନରେ ଭାଗ 
ସେ ଅସହଯୋଗ ଆନ୍ଦୋଳନ ଓ ଲବଣ ସତ୍ୟାଗ୍ରହରେ ଅଂଶ ଗ୍ରହଣ କରିଥିଲେ । ୧୯୦୭ ମସିହାରେ, 'ବନ୍ଦେ ମାତରମ୍ ଆନ୍ଦୋଳନ' ସମୟରେ ଯେତେବେଳେ ବିପିନ୍ ଚନ୍ଦ୍ର ପାଲ ଓ ତାଙ୍କର ପତ୍ନୀ ନେଲ୍ଲୋର ଯାତ୍ରା କରିଥିଲେ, ସେ ସେମାନଙ୍କୁ ନିଜ ଘରେ ଆତିଥ୍ୟ ପ୍ରଦାନ କରିଥିଲେ। ଏହି ସମୟରେ ସେ ମାତ୍ର ୧୬ ବର୍ଷର ଥିଲେ । ୧୯୨୩ରେ, ସେ ଗାନ୍ଧୀଙ୍କ ରଚନାତ୍ମକ କାର୍ଯ୍ୟକ୍ରମ ଅନୁଯାୟୀ ନେଲ୍ଲୋରରେ ଝିଅମାନଙ୍କ ପାଇଁ ଶ୍ରୀ କସ୍ତୁରୀଦେବୀ ବିଦ୍ୟାଳୟର ସ୍ଥାପନା କରିଥିଲେ । ଏହି ବିଦ୍ୟାଳୟ ପାଇଁ ୧୯୨୯ରେ ଗାନ୍ଧୀଜୀ ନିଜେ ଆଧାର ଶିଳା ସ୍ଥାପନ କରିଥିଲେ ।

ସେ ୧୯୩୦ ମସିହାରେ ରାୟାଭେଲୋର୍ ଜେଲରେ ଛଅ ମାସ ଦୀର୍ଘ କଠୋର କାରାଦଣ୍ଡ ଭୋଗ କରିଥିଲେ ଏବଂ ୧୯୩୨ ମସିହାରେ ପୁନି ରାୟାଭେଲୋର୍ ଜେଲରେ ୧୩ ମାସ ବନ୍ଦି ଜୀବନ କଟାଇଥିଲେ । ରାଜାଜୀ, ଦୁର୍ଗାବାଇ, ବେଜ୍ୱାଡା ଗୋପାଳ ରେଡ୍ଡୀ ଏବଂ ଅନେକ ଆଗଧାଡ଼ିର ସ୍ୱାଧୀନତା ସଂଗ୍ରାମୀ ତାଙ୍କ ସହ-ବନ୍ଦି ଥିଲେ । 

୧୫ ସେପ୍ଟେମ୍ବର ୧୯୬୩ ରେ ନେଲ୍ଲୋରରେ ପୋଣାକା କନକାମ୍ମାଙ୍କ ମୃତ୍ୟୁ ହୋଇଥିଲା ।

ତାଙ୍କର ତେଲୁଗୁ ଭାଷାର ଆତ୍ମଜୀବନୀ ‘*କନକପୁଷ୍ୟରାଗମ୍*’ କୁ ଡା. କେ. ପୁରୁଷୋତ୍ତମ ସମ୍ପାଦନା କରିଥିଲେ ଏବଂ ଏହାକୁ ୨୦୧୧ରେ ମନସୁ ଫାଉଣ୍ଡେସନର ମନ୍ନେମ୍ ରାୟୁଡୁ ପ୍ରକାଶିତ କରିଥିଲେ । ୨୦୧୭ ମସିହାର ଗାନ୍ଧୀ ଜୟନ୍ତୀ ଦିନ, ଆଶ୍ରମ କମିଟି ଦ୍ୱାରା ପଲ୍ଲିପାଡୁର ପିନାକିନି ସତ୍ୟାଗ୍ରହାଶ୍ରମ ପ୍ରାଙ୍ଗଣରେ କନକାମ୍ମାଙ୍କର ଏକ କାଂସ୍ୟମୂର୍ତ୍ତି ପ୍ରତିଷ୍ଠା କରାଯାଇଥିଲା ।

## ଆଧାର 
ଶ୍ରେଣୀ:୧୮୯୧ ଜନ୍ମ
ପ୍ରଦୀପ ପଟବର୍ଦ୍ଧନ

**ପ୍ରଦୀପ ପଟବର୍ଦ୍ଧନ** (୮ ଫେବୃଆରୀ ୧୯୫୮ – ୯ ଅଗଷ୍ଟ ୨୦୨୨) ଜଣେ ଭାରତୀୟ ଅଭିନେତା ଓ କମେଡ଼ିଆନ୍ ଥିଲେ । ସେ ମୁଖ୍ୟତଃ ମରାଠୀ ଥିଏଟରରେ କାମ କରୁଥିଲେ ।

ମରାଠୀ ନାଟକ *ମୋରୁଚି ମୋବସି*ରେ ତାଙ୍କ ଅଭିନୀତ ଭୂମିକା ତାଙ୍କୁ ଲୋକପ୍ରିୟତା ଆଣିଦେଇଥିଲା । ସେ *ଏକ ଫୁଲ୍ ଚାର୍ ହାଫ୍* (୧୯୯୧), *ଜମଲ ହୋ ଜମଲ* (୧୯୯୫), *ମେ ଶିବାଜିରାଜେ ଭୋସଲେ ବୋଲତୋୟ* (୨୦୦୯) ଓ *ଜୋଲା ବେରିଜ* (୨୦୧୨) ଆଦି ଜଣାଶୁଣା ମରାଠୀ କଥାଚିତ୍ରରେ କାମ କରିଛନ୍ତି ।

## ମୃତ୍ୟୁ 
୨୦୨୨ ମସିହାର ଅଗଷ୍ଟ ୯ ତାରିଖରେ, ୬୪ ବର୍ଷ ବୟସରେ ହୃଦ୍‌ଘାତ ଯୋଗୁଁ ସେ ମୃତ୍ୟୁବରଣ କରିଥିଲେ । ତାଙ୍କର ଶେଷକୃତ୍ୟ ଚନ୍ଦନୱାଡି ଶ୍ମଶାନରେ ସମ୍ପନ୍ନ ହୋଇଥିଲା ।

## ଅଭିନୀତ କଥାଚିତ୍ର
### ମରାଠୀ ନାଟକ
* *ମୋରୁଚି ମୋବସି* (୧୯୮୫ ପରେ)

### କଥାଚିତ୍ର 
### ଟେଲିଭିଜନ ସିରିଜ୍
* *ଶ୍ୱେତାମ୍ବରା* (୧୯୮୩)
* *ନଷ୍ଟି ଆଫାତ* (୧୯୮୯)
* *ସୁଖଚ୍ୟା ସରିଣି ହେ ମାନ ବୱାରେ*
* *ମହାରାଷ୍ଟ୍ରଚି ହାସ୍ୟଯାତ୍ରା*
* *ଘରକୁଲ*

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଭାରତୀୟ ହାସ୍ୟ କଳାକାର
ଶ୍ରେଣୀ:ଭାରତୀୟ ମଞ୍ଚ ଅଭିନେତା
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତା
ଶ୍ରେଣୀ:ମୁମ୍ବାଇର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ମରାଠୀ କଥାଚିତ୍ର ଅଭିନେତା
ଶ୍ରେଣୀ:ମରାଠୀ ଥିଏଟର ଅଭିନେତା
ଶ୍ରେଣୀ:ମରାଠୀ ଅଭିନେତା
ମନୋଜ ମିଶ୍ର (ବିଚାରପତି)

**ମନୋଜ ମିଶ୍ର** (ଜନ୍ମ: ୨ ଜୁନ ୧୯୬୫) ଭାରତର ସର୍ବୋଚ୍ଚ ନ୍ୟାୟାଳୟର ଜଣେ ବିଚାରପତି । ସେ ଆଲ୍ଲାହାବାଦର ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଥିଲେ ।

## ପେଷା
ସେ ୧୯୮୮ ମସିହାରେ ଆଲ୍ଲାହାବାଦ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ହାସଲ କରିଥିଲେ ଏବଂ ୧୨ ଡିସେମ୍ବର ୧୯୮୮ରେ ଜଣେ ଓକିଲ ଭାବରେ କାମ କରିବା ଆରମ୍ଭ କରିଥିଲେ । ସେ ଦେୱାନୀ, ରାଜସ୍ୱ, ଫୌଜଦାରୀ ଓ ସାମ୍ବିଧାନିକ ମାମଲାରେ ଅଭ୍ୟାସ କରିଥିଲେ । ୨୧ ନଭେମ୍ବର ୨୦୧୧ରେ ତାଙ୍କୁ ଆଲ୍ଲାହାବାଦର ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବରେ ପଦୋନ୍ନତି ଦିଆଯାଇଥିଲା ଏବଂ ୬ ଅଗଷ୍ଟ ୨୦୧୩ରେ ତାଙ୍କୁ ସ୍ଥାୟୀ କରାଯାଇଥିଲା ।

## ଆଧାର 
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଆଲ୍ଲାହାବାଦ ବିଶ୍ୱବିଦ୍ୟାଳୟର ଛାତ୍ର
ଶ୍ରେଣୀ:ଭାରତର ସର୍ବୋଚ୍ଚ ନ୍ୟାୟାଳୟର ବିଚାରପତି
କୋଏଲ ପୁରି

**କୋଏଲ ପୁରି ରିନ୍‌ଚେଟ** ଜଣେ ଭାରତୀୟ ଅଭିନେତ୍ରୀ, କଥାଚିତ୍ର ପ୍ରଯୋଜିକା ଓ ଟେଲିଭିଜନ ଉପସ୍ଥାପିକା । ସେ *ଏଭ୍ରିବଡି ସେଜ୍ ଆଇ ଆମ୍ ଫାଇନ୍!* କଥାଚିତ୍ର ଜରିଆରେ ଅଭିନୟ ଜୀବନ ଆରମ୍ଭ କରିଥିଲେ । ସେ କଥାଚିତ୍ର ପ୍ରଯୋଜିକା ଭାବରେ କାମ କରନ୍ତି ।

## ଜୀବନୀ 
ପୁରି ୨୦୦୧ ମସିହାରେ ରାହୁଲ ବୋଷଙ୍କ ନିର୍ଦ୍ଦେଶିତ କଥାଚିତ୍ର *ଏଭ୍ରିବଡି ସେଜ୍ ଆଇ ଆମ୍ ଫାଇନ୍!* ମାଧ୍ୟମରେ ଡେବ୍ୟୁ କରିଥିଲେ ଏବଂ ପରେ ଇରଫାନ ଖାନଙ୍କ ସହ *ରୋଡ୍ ଟୁ ଲଦାଖ*ରେ ଅଭିନୟ କରିଥିଲେ । ସେ ଲଣ୍ଡନର ରୟାଲ୍ ଏକାଡେମୀ ଅଫ୍ ଡ୍ରାମାଟିକ୍ ଆର୍ଟରେ ତାଲିମ ନେଇଥିଲେ ।

ପୁରି କସ୍ମୋପୋଲିଟାନ୍, ଡିଏନଏ, ହାର୍ପରସ୍ ବଜାର ଓ ଇଣ୍ଡିଆ ଟୁଡେ ଭଳି ପ୍ରକାଶନ ପାଇଁ ଲେଖିଛନ୍ତି । ଟୋକିଓରେ ରହୁଥିବା ସମୟରେ, ସେ ଜାପାନରେ ପର୍ଯ୍ୟଟନକୁ ପ୍ରୋତ୍ସାହିତ କରିବା ପାଇଁ ଅନେକ ଭିଡିଓ ସୁଟ୍ କରିଥିଲେ । ସେ ପ୍ୟାରିସରେ ରୁହନ୍ତି, ଯେଉଁଠାରେ ସେ ୧୮୫ କ୍ୟାରେଟ୍ ଫିଲ୍ମସ୍ କମ୍ପାନୀ ମାଧ୍ୟମରେ ଚଳଚ୍ଚିତ୍ର ନିର୍ମାଣ କରନ୍ତି । ସେ ଇଣ୍ଡିଆ ଟୁଡେର ପ୍ରତିଷ୍ଠାତା ତଥା ଜଣାଶୁଣା ସାମ୍ବାଦିକ ଅରୁଣ ପୁରିଙ୍କ ଝିଅ ।
## ଅଭିନୀତ କଥାଚିତ୍ର 
* *ଏଭ୍ରିବଡି ସେଜ୍ ଆଇ ଆମ୍ ଫାଇନ୍!* (୨୦୦୧)
* *ଆମେରିକାନ୍ ଡେଲାଇଟ୍* (୨୦୦୪)
* *ରୋଡ୍ ଟୁ ଲଦାଖ* (୨୦୦୪)
* *ହ୍ୱାଇଟ୍ ନଏଜ୍* (୨୦୦୫)
* *ନଜର* (୨୦୦୫)
* *ମିକ୍ସଡ୍ ଡବଲ୍* (୨୦୦୬)
* *ମେରା ଦିଲ୍ ଲେକେ ଦେଖୋ* (୨୦୦୬)
* *ଦି ଲୁକ୍ଏଲାଇକ୍* (୨୦୦୬)
* *ଲାଇଫ୍ ମୈଁ କଭି କଭି* (୨୦୦୭)
* *ଅମଲ* (୨୦୦୭)
* *ଇଟ୍‌ସ୍ ବ୍ରେକିଂ ନ୍ୟୁଜ୍* (୨୦୦୭)
* *ଦି ଗ୍ରେଟ୍ ଇଣ୍ଡିଆନ୍ ବଟର୍‌ଫ୍ଲାଏ* (୨୦୦୭)
* *ସିକ୍ରେଟ୍ ଅଫ୍ ଦି ସେଭେନ୍ ସାଉଣ୍ଡସ୍* (୨୦୦୮)
* *ରକ୍ ଅନ୍!* (୨୦୦୮)
* *୧୦ଏମ୍ଏଲ୍ ଲଭ୍* (୨୦୧୨)
* *ଦି ଜୋୟା ଫାକ୍ଟର୍* (୨୦୧୯)
* *ଦି ଆର୍ଚିସ୍* (୨୦୨୩)

## ଟିଭି 
**ଦି ଗ୍ରେଟ୍ ଏସ୍‌କେପ୍ -* ଷ୍ଟାର୍ ପ୍ଲସ୍
* *ଆଜ୍ କି ନାରୀ....*ଦୀପିକା - ଡିଡି ମେଟ୍ରୋ (୧୯୯୮)
**ହଲ୍‌ବି ସିଟି* (୨୦୦୩) - 
**ଦି ଭାଇସ୍* (୨୦୦୩)
**ଇଣ୍ଡିଆନ୍ ଡ୍ରିମ୍* (୨୦୦୩)
**ଡାର୍ଟି ୱାର୍* (୨୦୦୪)
**ଦି ଆଫ୍‌ଟର୍‌ନୁନ୍ ପ୍ଲେ* (୨୦୦୫)
* *ଲୁଜିଂ ଗେମ୍ମା* (୨୦୦୬)
* *ଫେରି ଟେଲ୍‌ସ୍* (୨୦୦୮)

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଦିଲ୍ଲୀର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ନଗେନ ସାହୁ

**ନଗେନ ସାହୁ** ଜଣେ ଓଡ଼ିଆ ଓଡ଼ିଆ କଥାଚିତ୍ର ପ୍ରଯୋଜକ ଥିଲେ । ସେ ଉପନ୍ୟାସକୁ ନେଇ ଓଡ଼ିଆ କଥାଚିତ୍ର ନିର୍ମାଣ କରିବା ପାଇଁ ଜଣାଶୁଣା ଥିଲେ । ତାନ ପ୍ରଯୋଜନା *ଆରତୀ*, *କାବେରୀ*, *ତୁଣ୍ଡ ବାଇଦ* ଓ *ଗାରେ ସିନ୍ଦୁର ଧାରେ ଲୁହ* ଭଳି କଥାଚିତ୍ର ମୁକ୍ତିଲାଭ କରିଥିଲା । ସେ *କାବେରୀ*ରେ କଳା ନିର୍ଦ୍ଦେଶକ ଭାବରେ ମଧ୍ୟ କାମ କରିଥିଲେ ।

## ପ୍ରଯୋଜିତ କଥାଚିତ୍ର 
## ମୃତ୍ୟୁ 
୨୦୨୫ ମସିହାର ମଇ ୧୭ ତାରିଖରେ ୬୮ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା । ଖାଦ୍ୟନଳୀ ଜନିତ ସମସ୍ୟା ଯୋଗୁଁ ସେ ଡାକ୍ତରଖାନାରେ ଚିକିତ୍ସିତ ହେଉଥିଲେ ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୨୦୨୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ପ୍ରଯୋଜକ
ଧୂଳିଘର

***ଧୂଳିଘର*** ଏକ ଓଡ଼ିଆ ଉପନ୍ୟାସ ଅଟେ । ଏହି ଉପନ୍ୟାସଟିର ରଚନା କରିଥିଲେ ବିଭୂତି ପଟ୍ଟନାୟକ । ଏହି ବହିଟିର କାହାଣୀକୁ ନେଇ ଓଡ଼ିଆ କଥାଚିତ୍ର *ଗାରେ ସିନ୍ଦୂର ଧାରେ ଲୁହ* ନିର୍ମାଣ କରାଯାଇଥିଲା, ଯାହାର ପ୍ରଯୋଜନା କରିଥିଲେ ନଗେନ ସାହୁ ।

## ଆଧାର 
ଶ୍ରେଣୀ:ଓଡ଼ିଆ ଉପନ୍ୟାସ
ଅକ୍ଷତା ନାରାୟଣ ମୂର୍ତ୍ତି

**ଅକ୍ଷତା ନାରାୟଣ ମୂର୍ତ୍ତି** (ଜନ୍ମ: ଏପ୍ରିଲ ୧୯୮୦) ବ୍ରିଟେନରେ ବସବାସ କରୁଥିବା ଜଣେ ଭାରତୀୟ ଫ୍ୟାସନ୍ ଡିଜାଇନର୍ ତଥା ବ୍ୟବସାୟୀ । ସେ ବହୁଜାତୀୟ ଆଇଟି କମ୍ପାନୀ ଇନଫୋସିସ୍‌ର ସଂସ୍ଥାପକ ନାରାୟଣ ମୂର୍ତ୍ତି ଓ ସୁଧା ମୁର୍ତିଙ୍କ ଝିଅ । ସେ ଇନଫୋସିସ୍‌ର ୦.୯୩% ଶେୟାର ଧାରକ ।

## ସଂକ୍ଷିପ୍ତ ଜୀବନି ଓ ପେଶା 
ଅକ୍ଷତା ନାରାୟଣ ମୂର୍ତ୍ତିଙ୍କ ଜନ୍ମ ଏପ୍ରିଲ୍ ୧୯୮୦ ମସିହାରେ ଭାରତର ହୁବଳୀ ରେ ହୋଇଥିଲା । ଛୋଟ ବେଳେ ତାଙ୍କ ଲାଳନ ପାଳନ ଦାୟୀତ୍ଵ ତାଙ୍କ ଅଜାଆଇ ନେଇଥିଲେ । କାରଣ ସେତେବେଳେ ତାଙ୍କ ବାପା ଏନ୍. ଆର୍. ନାରାୟଣ ମୂର୍ତି ଓ ମା' ସୁଧା ମୂର୍ତି ଏକ ଟେକ୍ନୋଲୋଜି କମ୍ପାନୀ "ଇନଫୋସିସ୍" ସ୍ଥାପନା ପାଇଁ କାମ କରୁଥିଲେ । ତାଙ୍କ ମା' ସୁଧା ମୂର୍ତ୍ତି ହେଉଛନ୍ତି ଟାଟା ଇଞ୍ଜିନିୟରିଂ ଏବଂ ଲୋକୋମୋଟିଭ୍ କମ୍ପାନୀରେ କାମ କରୁଥିବା ପ୍ରଥମ ମହିଳା ଇଞ୍ଜିନିୟର୍ । 

୨୦୦୭ ମସିହାରେ ମୂର୍ତ୍ତି ଡଚ୍ କ୍ଲିନ୍‌ଟେକ୍ କମ୍ପାନୀ ଟେଣ୍ଡ୍ରିସ୍‌ର ମାର୍କେଟିଂ ନିର୍ଦ୍ଦେଶିକା ଭାବରେ ଯୋଗଦେଇଥିଲେ । ସେଠାରେ ୨ ବର୍ଷ କାମ କରିବା ପରେ ସେ ନିଜ ଫ୍ୟାସନ୍ ଫର୍ମ ଆରମ୍ଭ କଲେ, କିନ୍ତୁ ୨୦୧୨ ମସିହାରେ ଏହା ବନ୍ଦ କରିଦେଲେ । ୨୦୧୩ ମସିହାରେ ସେ ଭେଞ୍ଚର୍ କ୍ୟାପିଟାଲ୍ ଫଣ୍ଡ କଟମାରାନ୍ ଭେଞ୍ଚର୍ସର ନିର୍ଦ୍ଦେଶିକା ଭାବେ ଯୋଗ ଦେଲେ। ସେ ଏହି ଫାର୍ମର ଲଣ୍ଡନ୍ ଶାଖାର ସଂସ୍ଥାପକା ଓ ନିଜ ସ୍ୱାମୀ ଋଷି ସୁନକ୍‌ଙ୍କ ସହିତ ସହ-ସଂସ୍ଥାପକା ଭାବରେ କାମ କରୁଛନ୍ତି । ସୁନକ୍ ୨୦୧୫ ମସିହାରେ ରିଚମଣ୍ଡର ସାଂସଦ ପଦବୀ ପାଇଁ ନିର୍ବାଚନ ଲଢିବା ପୂର୍ବରୁ ତାଙ୍କର ଶେୟାର୍‌ଗୁଡିକ ଅକ୍ଷତାଙ୍କୁ ଦେଇଥିଲେ। ଅକ୍ଷତାଙ୍କ ପାଖରେ ତାଙ୍କର ବାପାଙ୍କ ଫାର୍ମର ମୋଟ ୦.୯୩% ଶେୟାର ଅଛି, ଯାହାର ଏପ୍ରିଲ୍ ୨୦୨୨ରେ ମୂଲ୍ୟ ପ୍ରାୟ ଛଅ ଲକ୍ଷ କୋଟି ଟଙ୍କା ଥିଲା । ଏହା ବାଦ୍‌ ସେ ଜେମି ଓଲିଭର୍‌ର ରେଷ୍ଟୁରାଣ୍ଟ୍, ଭାରତରେ ୱେଣ୍ଡି’ସ୍, କୋରୋ କିଡ୍ସ୍ ଓ ଡିଗ୍ମି ଫିଟନେସ୍‌ର ଶେୟାର୍ ଧାରକ ଅଟନ୍ତି । ସେ ଡିଗ୍ମି ଫିଟନେସ୍ ଓ ସୋରୋକୋ ର ନିର୍ଦ୍ଦେଶିକା ଏବଂ ନିଜ ଭାଇ ରୋହନ୍ ମୂର୍ତ୍ତିଙ୍କ ସହିତ ଏହାର ସଂସ୍ଥାପିକା ମଧ୍ୟ ଅଟନ୍ତି ।

## ବ୍ୟକ୍ତିଗତ ଜୀବନ 
ଅଗଷ୍ଟ ୨୦୦୯ ମସିହାରେ ଅକ୍ଷତାଙ୍କ ବିବାହ ଋଷି ସୁନକ ସହିତ ହୋଇଥିଲା। ସେମାନଙ୍କର ସାକ୍ଷାତ ଷ୍ଟାନଫୋର୍ଡ ବିଶ୍ୱବିଦ୍ୟାଳୟରେ MBA ପଢ଼ୁଥିବା ବେଳେ ହୋଇଥିଲା । ସେମାନଙ୍କର ଦୁଇଜଣ ଝିଅଛନ୍ତି—ଅନୁଷ୍କା ଓ କୃଷ୍ଣା। ସେ ନିଜ ସ୍ୱାମୀଙ୍କ ସହିତ ବ୍ରିଟେନ୍‌ର 11 ଡାଉନିଂ ଷ୍ଟ୍ରିଟ୍‌ରେ ବସବାସ କରନ୍ତି ।

ଅକ୍ଷତାଙ୍କ ପାଖରେ ଭାରତୀୟ ନାଗରିକତା ଅଛି । ଅଗଷ୍ଟ ୨୦୨୨ ମସିହାରେ ଏକ ରିପୋର୍ଟ୍‌ରେ କୁହାଯାଇଥିଲା ଯେ ଅକ୍ଷତା ବ୍ରିଟେନ୍‌ରେ ଅଣ-ନିବାସୀ ଭାବରେ ବସବାସ କରୁଛନ୍ତି, ଯାହା ଫଳରେ ସେ ବ୍ରିଟେନ୍‌ରେ ପାଇଥିବା ଆୟ ଉପରେ କୌଣସି କର ଦେବାକୁ ପଡ଼ୁନାହିଁ । ଏହି ପଦବୀ ପାଇଁ ସେ ମାତ୍ର £୩୦,000 ଦେଉଛନ୍ତି । ଏହି ଖବର ସାମ୍ନାକୁ ଆସିବା ପରେ ଅକ୍ଷତା କହିଲେ ଯେ ସେ ଅଣ-ନିବାସୀ ପଦବୀକୁ ଅବ୍ୟାହତ ରଖିବେ, କିନ୍ତୁ ସ୍ୱଇଚ୍ଛାରେ ସେ ବିଶ୍ୱରୁ ହୋଇଥିବା ଆୟ ଉପରେ ବ୍ରିଟେନ୍‌ରେ କର ଦେବେ।

## ଆଧାର 
ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଆରତୀ ପୁରି

**ଆରତୀ ପୁରି** (ଜନ୍ମ: ୮ ଜାନୁଆରୀ ୧୯୮୫) ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଟେଲିଭିଜନ, ହିନ୍ଦୀ କଥାଚିତ୍ର ଓ ତେଲୁଗୁ କଥାଚିତ୍ର ଆଦିରେ କାମ କରନ୍ତି । *ମଧୁବାଲା - ଏକ୍ ଇସ୍କ ଏକ୍ ଜୁନୁନ୍* ଧାରାବାହିକରେ ସେ ତ୍ରିଷ୍ଣା ଭୂମିକରେ ଅଭିନୟ ପାଇଁ ଜଣାଶୁଣା । *ୱାନ୍ସ ଅପନ୍ ଏ ଟାଇମ୍ ଇନ୍ ବିହାର*ରେ ସେ ଦେସ୍ୱା ଭୂମିକାରେ ଅଭିନୟ କରିଥିଲେ ।

## ଅଭିନୟ ଜୀବନ
ପୁରି ଆଞ୍ଚଳିକ ସିନେମାରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ ଏବଂ ତା’ପରେ ଛୋଟ ପରଦାକୁ ଯାଇଥିଲେ । ସେ ଜଣେ ମଡେଲ ଭାବରେ ୧୦୦ରୁ ଅଧିକ ପଞ୍ଜାବୀ ଭିଡିଓରେ ମଧ୍ୟ କାର୍ଯ୍ୟ କରିଛନ୍ତି । ସେ *ମଧୁବାଲା - ଏକ୍ ଇସ୍କ ଏକ୍ ଜୁନୁନ୍* ନାମକ ଏକ ଧାରାବାହିକରେ କାମ କରିଥିଲେ । ୧୯୯୯ ମସିହାରେ, ସେ ରାକେଶ କପୁରଙ୍କ ସହି *ପାହାଡ଼ୋ କେ ଦନମ ମେଁ*ରେ କାମ କରିଛନ୍ତି ।

### ଟେଲିଭିଜନ 
*୨୦୧୨–୨୦୧୩ *ମଧୁବାଲା - ଏକ୍ ଇସ୍କ ଏକ୍ ଜୁନୁନ୍* (ତ୍ରିଷ୍ଣା ବଲରାଜ ଚୌଧୁରୀ ଭାବରେ)

### ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଲକ୍ଷ୍ନୌର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭୋଜପୁରୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୧୯୮୫ ଜନ୍ମ
ଅସ୍ମିତା ନୀଲମେଗମ

**ଅସ୍ମିତା ନୀଲମେଗମ** ଜଣେ ଭାରତୀୟ ଅଭିନେତ୍ରୀ, ମଡେଲ ଓ ମେକ୍ଅପ୍ ଆର୍ଟିଷ୍ଟ । ଚେନ୍ନାଇ ଏହି କଳାକାର ମୁଖ୍ୟତଃ ତାମିଲ କଥାଚିତ୍ର ଜଗତରେ କାମ କରନ୍ତି ।

## ପ୍ରାରମ୍ଭିକ ଜୀବନ ଓ ପେଷା 
Neelamegam started her career as a child at the age of 13 in Asianet's “Ceylon Salon,” a comedy show in Tamil that she anchored. She has played lead actor roles in four movies. Some of her ad films include her works with Pothys, Sree Kumaran Thanga Maligai, Aavin, etc.

Although she became successful in her media career, Neelamegam felt her calling was not acting or modeling. So after 22, she made a shift to pursue makeup as her career. She was formally trained under a Mumbai-based makeup artist. Returning from her training, she realized that the techniques and products she was taught to work on made no sense to the skin in the South. And that led her to unlearn and self-educate through rigorous practice and trying new looks.

Her new full-fledged academy space opened up for students in the year 2018 in Saligramam, Chennai. Over 12,000 students have taken courses to learn self-grooming, start businesses, and be financially independent women.

## ଅଭିନୀ କଥାଚିତ୍ର
## Awards
* ବେଷ୍ଟ ଏମ୍‌ୟୁଏ ଅଫ୍ ଦି ଇଅର୍ ବାଏ ୱାଲ୍ ଫ୍ରେମ୍, ୨୦୨୨

## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ସୟାଜୀ ରତ୍ନ ପୁରସ୍କାର

ବଡୋଦରା ପ୍ରବନ୍ଧନ ସଂଘ (BMA) ୨୦୧୩ ମସିହାରେ ବଡୋଦରାର ପୂର୍ବତନ ଶାସକ, ମହାରାଜା ସୟାଜୀରାଓ ଗାୟକୱାଡ ତୃତୀୟଙ୍କ ୧୫୧ତମ ଜନ୍ମବାର୍ଷିକୀ ଅବସରରେ ଜାତୀୟ ସ୍ତରରେ **ସୟାଜୀ ରତ୍ନ ପୁରସ୍କାର** ପ୍ରତିଷ୍ଠା କରିଛନ୍ତି । ୧୯୫୭ ମସିହାରେ ବଡୋଦାରେ ସ୍ଥାପିତ ହୋଇଥିବା BMA, ସଂସ୍ଥା, ସମଗ୍ର ଭାରତ ମ୍ୟାନେଜମେଣ୍ଟ ସଂଘର ଏକ ସଦସ୍ୟ ସଂଗଠନ। ଏହି ପୁରସ୍କାର ପ୍ରତିବର୍ଷ ଭାରତର ବିଭିନ୍ନ କ୍ଷେତ୍ରରେ କୃତିତ୍ଵ ପ୍ରଦର୍ଶନ କରିଥିବା ଜୀବନ୍ତ ଗୌରବମୟ ବ୍ୟକ୍ତିତ୍ୱ ମାନଙ୍କୁ ପ୍ରଦାନ କରାଯାଏ ।

ଏହାର ଉଦ୍ଦେଶ୍ୟ, ବ୍ୟବସାୟ, କ୍ରୀଡା, କଳା, ମାନବତା, ଶିକ୍ଷା, ଶାସନ ଓ ଔଷଧ କ୍ଷେତ୍ରରେ ଅଦ୍ୱିତୀୟ ଅବଦାନ ରଖିଥିବା ପ୍ରତିଷ୍ଠିତ ବ୍ୟକ୍ତିତ୍ୱକୁ ସମ୍ମାନିତ କରିବା ।  ମହାରାଜା ସୟାଜୀରାଓ ତୃତୀୟଙ୍କର ଶ୍ରେଷ୍ଠ ଗୁଣ ଯଥା ଦୂରଦୃଷ୍ଟି, ସତ୍ୟନିଷ୍ଠା, ସହାନୁଭୂତି, ଦୟା, ସଂଗଠନ କ୍ଷମତା ଓ ସମାଜର ସମସ୍ତ ଅଂଶକୁ ପ୍ରଭାବିତ କରୁଥିବା ବ୍ୟକ୍ତିବିଶେଷଙ୍କୁ ଏହି ପୁରସ୍କାର ନିମିତ୍ତ ଚୟନ କରନ୍ତି ।

## ପ୍ରଥମ ପ୍ରାପ୍ତକର୍ତ୍ତା 
ପ୍ରଥମ ପ୍ରାପ୍ତକର୍ତ୍ତା ଥିଲେ ଇନ୍‌ଫୋସିସ୍ ଲିମିଟେଡର ସହ-ସଂସ୍ଥାପକ ଏନ. ଆର୍. ନାରାୟଣମୂର୍ତି ।

## ଦ୍ଵିତୀୟ ପ୍ରାପ୍ତକର୍ତ୍ତା 
ସୟାଜୀ ରତ୍ନ ପୁରସ୍କାରର ଦ୍ୱିତୀୟ ପ୍ରାପ୍ତକର୍ତ୍ତା ହେଉଛନ୍ତି ରତନ ଟାଟା, ଯିଏ ଟାଟା ଗୃପର ଏକ ଭାରତୀୟ ବ୍ୟବସାୟୀ, ମୁମ୍ବାଇ ଆଧାରିତ ଏକ ସଂଗଠନର ସଦସ୍ୟ ।  ୧ ଡିସେମ୍ବର ୨୦୧୫ରେ ବଡୋଦ୍ଦରାରେ ଏହି ପୁରସ୍କାର ଦ୍ଵାରା ରତନ ଟାଟାଙ୍କୁ ସମ୍ମାନିତ କରାଯାଇଥିଲା ।

## ତୃତୀୟ ପ୍ରାପ୍ତକର୍ତ୍ତା 
ତୃତୀୟ ପ୍ରାପ୍ତକର୍ତ୍ତା ହେଉଛନ୍ତି ହିନ୍ଦୀ ସିନେମାର ଅଭିନେତା ଅମିତାଭ ବଚ୍ଚନ, ଯିଏ ୨୦ ନଭେମ୍ବର ୨୦୧୮ରେ ବଡୋଦରାରେ ଏହି ପୁରସ୍କାର ପ୍ରାପ୍ତ କରିଥିଲେ ।

## ଆଧାର
ମାନସୀ ନାଏକ

**ମାନସୀ ନାଏକ** ଜଣେ ଭାରତୀୟ ଅଭିନେତ୍ରୀ ଓ ନୃତ୍ୟଶିଳ୍ପୀ । ସେ ମୁଖ୍ୟତଃ ମରାଠୀ କଥାଚିତ୍ର ଜଗତରେ କାମ କରନ୍ତି । ୨୦୦୭ ମସିହାରେ, *ଜବରଦସ୍ତ* ଜରିଆରେ ସେ ମରାଠୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । *ଜୀ ଲୋ ଅପ୍‌ନି ଫିଲ୍ମି ଖ୍ୱାଇସେଁ*ରେ ୩୩ଟି ଚରିତ୍ରରେ ଅଭିନୟ କରିଥିଲେ ।

## ଜୀବନୀ ଓ ପେଷା 
ମାନସୀ ୧୯୮୭ ମସିହାର ଫେବୃଆରୀ ୩ ତାରିଖରେ ମହାରାଷ୍ଟ୍ରର ପୁଣେଠାରେ ଜନ୍ମଗ୍ରହଣ କରିଥିଲେ । ସେ ପୁଣେସ୍ଥିତ ଫେରଗୁସନ୍ କଲେଜରେ ପଢ଼ୁଥିଲେ ଏବଂ ପରବର୍ତ୍ତୀ ସମୟରେ, ଅଭିନୟ ଜଗତରେ କାମ କରିବା ପାଇଁ ମୁମ୍ବାଇ ଚାଲିଯାଇଥିଲେ ।

## ଅଭିନୀତ କଥାଚିତ୍ର 
## ଟେଲିଭିଜନ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ